cyanic-selkie/wikianc huggingface dataset:
ശൈഖ് അഖ്തർ റസാ ഖാൻ ബറേൽവി
അഹ്മദ് രിളാഖാന്റെ(റ) പ്രിയപ്പെട്ട മകനായ മുഫ്തി അഅ്‌ളമേ-ഹിന്ദ് എന്ന് അറിയപ്പെട്ടിരുന്ന, കർമശാസ്ത്രത്തിൽ വിവിധ രാഷ്ട്രങ്ങളിലെ വിശ്വാസികൾക്ക് അവലംബമായിരുന്ന മൗലാനാ ഷാ മുസ്തഫ രിളാഖാൻ എന്നവർ അക്തർ രിളാഖാന്റെ മാതാവിന്റെ വലിയുപ്പയാണ്. നാലു വർഷവും നാല് മാസവും പ്രായമായപ്പോൾ തന്നെ കുട്ടിയെ ഔദ്യോഗിക മതവിജ്ഞാന പാഠശാലയിലേക്ക് ചേർത്തിട്ടുണ്ട്. മുസ്തഫ രിളാഖാന്റെ(റ) താവഴിയിലുള്ള മാതാവ് കൃത്യമായ ചിട്ടകളോടെയാണ് മകനെ വളർത്തിയത്. പണ്ഡിത തറവാടായിരുന്നതിനാൽ കുടുംബ പരിസരത്ത് നിന്ന് അടിസ്ഥാന ആദർശ വിജ്ഞാനങ്ങൾ കൂടി കുട്ടിയെ നല്ല നിലയിൽ വളരാൻ സഹായിച്ചിരുന്നു. മതഗ്രന്ഥങ്ങളുടെ പ്രാഥമിക പാഠങ്ങൾ പിതാവ് മൗലാനാ ഇബ്‌റാഹീം രിളാഖാനിൽ നിന്ന് പഠിച്ചു. അഹ്മദ് രിളാഖാൻ ശൈഖിന്റെ ദർഗയോട് ചേർന്ന് നടന്നുകൊണ്ടിരുന്ന ദാറുൽഉലൂം മൻസിറേ ഇസ്‌ലാമിൽ നിന്ന് ഉന്നത പണ്ഡിതന്മാരുടെ ശിഷ്യത്വം ലഭിക്കുകയും ചെയ്തു. ഇരുപതാമത്തെ വയസ്സിൽ 1962 ജനുവരി 15ന് മുഫ്തി അഅ്‌ളമേ-ഹിന്ദ് ആത്മീയ മാർഗ്ഗത്തിന്റെ ഖിലാഫത്ത് നൽകി ശൈഖിനെ ആദരിച്ചു. ശംസുൽ ഉലമ ശംസുദ്ദീൻ അഹ്മദ് ബുർഹാനുൽ മില്ലത്ത് ബുർഹാനുൽ ഹഖ് എന്നവരുടെ സാന്നിധ്യത്തിൽ അത് അറിയിക്കുകയും ചെയ്തു.
ദാറുൽ ഉലൂം മൻസിറേ ഇസ്‌ലാമിൽ നിന്ന് പ്രാഥമിക പഠനം കഴിഞ്ഞ് ശൈഖ് ഉപരിപഠനാർത്ഥം ജാമിഅ അസ്ഹറിലെത്തി. അസ്ഹറിലെ എല്ലാ പരീക്ഷകളിലും ശൈഖ് ഒന്നാം സ്ഥാനം നേടി. ഉയർന്ന മാർക്കോടെ ബിരുദം വാങ്ങിയപ്പോൾ അസ്ഹറിലെ മാഗസിൻ ശൈഖിനെ പേരെടുത്ത് പ്രശംസിച്ചു.
വിജ്ഞാനത്തിന്റെ വിശാലതകൊണ്ടും ഹദീസ് വിജ്ഞാനത്തിലുള്ള അവഗാഹം കൊണ്ടും ശൈഖിന് പ്രത്യേകമായി പ്രസിഡന്റ് ജമാൽ അബ്ദുൽ നാസർ അൽ അസ്ഹർ അവാർഡ് സമ്മാനിച്ചു. അതോടൊപ്പം ഹദീസിലെ പ്രത്യേക പരിജ്ഞാനത്തിന് പ്രശസ്തി പത്രവും നൽകി. 24 വയസ്സായപ്പോൾ അൽ അസ്ഹറിലെ ബിരുദ പഠനം പൂർത്തിയാക്കി ശൈഖ് വീട്ടിൽ മടങ്ങിയെത്തി. വന്ന ദിവസം നാട്ടിൽ എല്ലാവർക്കും അതൊരു ആഘോഷമായിരുന്നു. ജന നിബിഢമായ റെയിൽവേ സ്‌റ്റേഷനിലെ സ്വീകരണങ്ങളുടെ ആരവങ്ങളിലേക്കാണ് ശൈഖ് എത്തിച്ചേർന്നത്. ശൈഖ് അഹ്മദ് രിളാഖാന്റെ ഒരു പിൻഗാമി ലോകത്തറിയപ്പെട്ട ഒരുന്നത പണ്ഡിതനായതിന്റെ എല്ലാ ആവേശവും സ്വീകരണത്തിനുണ്ടായിരുന്നു. പഠനം കഴിഞ്ഞ് മടങ്ങിയെത്തിയ ശൈഖ് 1968 നവംബർ മൂന്നിന് മൗലാനാ ഹസനൈൻ രിളായുടെ മകളെ വിവാഹം ചെയ്തു. ആ ദാമ്പത്യ വല്ലരിയിൽ അഞ്ചു പെൺകുട്ടികളും ഒരാൺകുഞ്ഞും പിറന്നു. അസ്ജദ് മിയ എന്ന പേരിൽ മകൻ ഇന്ന് വൈജ്ഞാനിക രംഗത്തുണ്ട്. 1967ൽ ഇരുപത്തഞ്ചാമത്തെ വയസ്സിൽ ദാറുൽ ഉലൂം മൻസിറേ ഇസ്‌ലാമിൽ അധ്യാപകനായി പ്രവേശിച്ചു. 1968ൽ അവിടെ പ്രിൻസിപ്പലായി നിയുക്തനായി. ദാറുൽ അസ്ഹരിയ്യ വൈജ്ഞാനിക കേന്ദ്രത്തിലെ ഫത്‌വകളുടെ തലവനായും നിയോഗിക്കപ്പെട്ടു. അഭിമാനകരമായിരുന്നു ആ 12 വർഷം. ദാറുൽ ഇഫ്തയും മൻസിറേ ഇസ്‌ലാമും ആ നേതൃസാന്നിധ്യത്തിൽ പുളകം കൊണ്ടു. അതിനിടയിൽ ധാരാളം പ്രബോധനയാത്രകൾ. വിദേശികളായ നിരവധി പണ്ഡിതന്മാരും വിദ്യാർത്ഥികളും അവിടുത്തെ സൗഹൃദ വലയത്തിലും ശിഷ്യശ്രേണിയിലുമെത്തി. 1986-87ൽ പ്രൗഢഗംഭീരമായ ഖത്മുൽ ബുഖാരി റാംപൂരിൽ വെച്ച് നടന്നു. പാണ്ഡിത്യത്തിൽ ശൈഖ് സമുന്നത ശീർഷനായി. ശൈഖിന്റെ സ്വഹീഹുൽ ബുഖാരി ദർസ് പണ്ഡിതന്മാരും വിദ്യാർത്ഥികളും നിറഞ്ഞ സദസ്സായി മാറി. അറബിയിലും ഇംഗ്ലീഷിലും ഉറുദുവിലുമായി ആ ക്ലാസുകൾ ജ്ഞാന കുതുകികളെ ആകർഷിച്ചു. ചെറിയ പ്രായത്തിൽ തന്നെ ദാറുൽ ഇഫ്താഇന്റെ മേധാവിയായി മാറിയ ശൈഖ് ആധുനിക കാലത്തെ മതവീക്ഷണങ്ങൾ അവതരിപ്പിക്കുന്നതിൽ ശ്രദ്ധേയനായിരുന്നു. അവിടുന്ന് നൽകിയിരുന്ന ഓരോ ഫത്‌വകൾക്കും പിന്നിൽ ഉന്നതരായ പിൻഗാമികളുടെ ആത്മീയ പിന്തുണയും ബലവും ഉണ്ടായിരുന്നു. നൂറ്റി അറുപത്തിമൂന്ന് വർഷത്തെ ഫത്‌വാ വൈജ്ഞാനിക പാരമ്പര്യം ബറേൽവിയിൽ നിന്ന് വായിച്ചെടുത്താൽ 1831 മുതൽ 1865 വരെ ഹസ്‌റത്ത് മൗലാനാ അലിഖാൻ, 1869 മുതൽ 1921 വരെ അഅ്‌ലാ ഹസ്‌റത്ത് ഇമാം അഹ്മദ് രിളാഖാൻ, 1895 മുതൽ 1942 വരെ ഹസ്‌റത്ത് മൗലാനാ ഹാമിദ് രിളാഖാൻ, 1910 മുതൽ 1981 വരെ മുസ്തഫ രിളാഖാൻ തുടങ്ങിയവരിലൂടെയാണ് കടന്ന്‌പോകുന്നത്. ഇവർക്കു ശേഷം ഈ വൈജ്ഞാനിക പാരമ്പര്യത്തിലെ ഏറ്റവും ശ്രദ്ധേയനായ വ്യക്തിയായി കടന്നുവന്നത് അക്തർ രിളാഖാൻ ശൈഖായിരുന്നു.
ശൈഖിന്റെ മേൽനോട്ടത്തിൽ ആയിരക്കണക്കിന് ഫത്‌വകളാണ് ദാറുൽ ഇഫ്താഇൽ അസ്ഹരിയ്യയിൽ നിന്ന് പുറത്തുവന്നത്. മുപ്പത് വർഷത്തെ ഫത്‌വാ സമാഹാരത്തിൽ ശ്രദ്ധേയമായ അയ്യായിരം ഫത്‌വകൾ ശൈഖിന്റെ ഒപ്പോട് കൂടി ദാറുൽ ഇഫ്താഇൽ നിന്ന് പുറത്തുവന്നിട്ടുണ്ട്.
1984 ഓഗസറ്റ് 18ന് താജുൽ ഇസ്‌ലാം എന്ന് ആദരിക്കപ്പെട്ട ശൈഖ് ഫഖീഹുൽ ഇസ്‌ലാം, താജുശ്ശരീഅഃ, മൻജഉൽ ഉലമ തുടങ്ങി വിവിധ അപരനാമങ്ങളിൽ അറിയപ്പെട്ടു. 1983ലാണ് ആദ്യത്തെ ഹജ്ജ് കർമത്തിന് വേണ്ടി പുറപ്പെടുന്നത്. പിന്നീട് 1986ലും ഹജ്ജ് നിർവഹിച്ചിട്ടുണ്ട്. 1986ലെ യാത്രയിൽ ആദർശപരമായി ശൈഖിനോട് വിയോജിപ്പുള്ള ആളുകൾ സഊദി ഗവൺമെന്റിൽ തെറ്റിദ്ധാരണ ഉണ്ടാക്കുകയും ശൈഖ് അറസ്റ്റ് ചെയ്യപ്പെടുകയുമുണ്ടായി. 1986 ഓഗസ്റ്റ് 31 രാത്രിയിൽ മദീനയിലെ താമസസ്ഥലത്ത് വെളുപ്പിന് മൂന്ന് മണിക്ക് ഉദ്യോഗസ്ഥർ റൂമിലേക്ക് കടന്നുവന്നുകൊണ്ടായിരുന്നു അറസ്റ്റ് രേഖപ്പെടുത്തിയത്. ശൈഖ് തന്നെ ആ അനുഭവം പങ്കുവെക്കുന്നുണ്ട്. ‘ഞാനും ഭാര്യയും ഒപ്പമുള്ളവരുമായി മദീനയിലെ റൂമിൽ കഴിയുകയാണ്. സുബ്ഹിക്ക് മുമ്പ് ഒരു മൂന്ന് മണിയായിട്ടുണ്ടാകും. എന്റെ കൂടെയുള്ളത് മുഹമ്മദ് അലവി മാലികിയുടെ ഗ്രന്ഥങ്ങളും ശൈഖ് അഹ്മദ് രിളാഖാന്റെ രചനകളും ദലാഇലുൽ ഖൈറാത്ത് എന്ന സ്വലാത്തിന്റെ ഏടുമായിരുന്നു. കടന്നുവന്ന പോലീസുകാർ ഉടനെ ലഗേജുകൾ പരിശോധിക്കാൻ ആരംഭിച്ചു. ഞാൻ ഭാര്യയോട് ബുർഖയിട്ട് ബാത്ത്‌റൂമിന്റെ ഭാഗത്തേക്ക് മാറി നിൽക്കാൻ പറഞ്ഞു. റൂമിൽ തന്നെ പല ചോദ്യോത്തരങ്ങളും നടന്നു. തീർത്തും തെറ്റിദ്ധാരണയുടെ അടിസ്ഥാനത്തിലായിരുന്നു അത്. ബറേൽവി എന്ന ഒരു മതവിഭാഗത്തിന്റെ നേതാവായാണ് എന്നെ അവിടെ പരിചയപ്പെടുത്തപ്പെട്ടിരുന്നത്. ഞാൻ പറഞ്ഞു: ‘ബറേൽവി എന്നത് ഒരു മതവിഭാഗമല്ല. സുന്നി വിശ്വാസാചാരങ്ങളിലൂടെയാണ് ഞങ്ങൾ നീങ്ങുന്നത്. റസൂലും അടുത്ത നൂറ്റാണ്ടിലുള്ളവരും ഏതൊരു മാർഗ്ഗമാണോ പഠിപ്പിച്ചത് അതാണ് ഞങ്ങളുടെയും മാർഗം. പിന്നീട് വാഗ്വാദങ്ങളുടെ പതിനൊന്ന് നാളുകൾ ജയിലിൽ കഴിഞ്ഞു. അതിനിടയിൽ വിശ്വാസപരമായ കാര്യങ്ങൾ, ഇന്ത്യയിലെ വ്യത്യസ്ത മതവിഭാഗങ്ങൾ, തന്റെ വിദേശയാത്രകൾ എന്നിവയെല്ലാം ചോദ്യം ചെയ്യലിന് വിധേയമായി. എല്ലാത്തിനും കൃത്യമായി മറുപടി കൊടുത്തു. അവസാനം ഒരു പോലീസ് ഉദ്യോഗസ്ഥൻ, ‘ഞാൻ അക്തർ രിളാഖാൻ, ഞാൻ ഇന്ത്യയിലെ ബറേൽവി വിശ്വാസക്കാരുടെ നേതാവാണ്’ എന്ന് എഴുതിക്കൊണ്ട് വന്നിട്ട് എന്നോട് അതിൽ ഒപ്പുവെക്കാൻ പറഞ്ഞു. ഞാൻ ഒപ്പുവെച്ചില്ല. അവരോട് ഞാൻ പറഞ്ഞു: അങ്ങനെയൊരു മതവിഭാഗമില്ല. വീണ്ടും വിശദീകരണങ്ങൾ നൽകി. അവസാനം പതിനൊന്ന് ദിവസങ്ങൾക്കു ശേഷം ഒരുന്നത ഉദ്യോഗസ്ഥൻ ‘നിങ്ങളുടെ വിജ്ഞാനത്തെയും നിങ്ങൾക്ക് ജനങ്ങൾക്കിടയിലുള്ള സ്വീകാര്യതയെയും ഞാനംഗീകരിക്കുന്നു’ എന്ന് പറഞ്ഞു മദീനാ സന്ദർശനത്തിനും, അന്നത്തെ ളുഹ്ർ നിസ്‌കാരത്തിനു പോലും സൗകര്യം നൽകാതെ നേരെ ജിദ്ദാ എയർപോർട്ടിലെത്തിച്ചു. അതിനിടയിലും സംഭാഷണങ്ങൾ നടന്നിരുന്നു. പിന്നെ നേരെ നാട്ടിലേക്കും.’
അക്തർ രിളാഖാൻ അറസ്റ്റ് ചെയ്യപ്പെട്ടിരുന്നു എന്നറിഞ്ഞപ്പോൾ തന്നെ പതിനായിരക്കണക്കിനാളുകൾ സംബന്ധിച്ച പ്രതിഷേധങ്ങൾ ഇന്ത്യയിൽ നടന്നിരുന്നു. ബോംബെയിലും ഡൽഹിയിലുമായി പ്രതിഷേധങ്ങളും എംബസി ഓഫീസുകൾക്ക് മുമ്പിൽ സമരങ്ങളും നടന്നു.
പതിനൊന്ന് ദിവസത്തെ ജയിൽവാസത്തിന് ശേഷം നാട്ടിലേക്ക് വന്ന അക്തർ രിളാഖാന് ലഭിച്ചത് വൻ ജനാവലിയുടെ സ്വീകരണമായിരുന്നു. ഇതേ തുടർന്ന് ഏതൊരാശയത്തിലാണ് അക്തർ രിളാഖാൻ നിലകൊള്ളുന്നതെന്നും ഇങ്ങനെ ലോകത്തെ വിവിധ ഭാഗങ്ങളിൽ നിന്ന് വരുന്ന വിശ്വാസികളെ ദ്രോഹിക്കുന്ന നടപടികൾ ശരിയല്ലെന്നും അറിയിച്ചുകൊണ്ട് അന്നത്തെ സഊദി ഭരണാധികാരിയായിരുന്ന ഫഹദ് ബിൻ അബ്ദുൽ അസീസിനും തുർക്കി ബിൻ അബ്ദുൽ അസീസിനും ലണ്ടനിലെ മുസ്‌ലിം സഹോദരങ്ങളും ഇന്ത്യയിൽ നിന്നുള്ള പണ്ഡിതന്മാരും അറബിയിൽ എഴുത്തുകളയച്ചു കൊടുത്തു. അതേ തുടർന്നാണ് ഫഹദ് ബിൻ അബ്ദുൽ അസീസ് രാജാവിന്റെ ‘Muslims from all walks of lite will be allowed to make ibadah on their way in Saudi Arabia’ എന്ന പ്രസ്താവന വന്നത്. അതിനുശേഷം അക്തർ രിളാഖാൻ തങ്ങളുടെ സ്ഥാനപദവികൾ അറിയുകയും വേൾഡ് ഇസ്‌ലാമിക് മിഷൻ ലണ്ടനിൽ നിന്ന് തെറ്റിദ്ധാരണകൾ തീർക്കുന്ന രൂപത്തിലുള്ള ശ്രമങ്ങൾ നടത്തുകയും ചെയ്തപ്പോൾ 1987 മെയ് 21ന് താജുശ്ശരീഅഃ ശൈഖ് അക്തർ രിളാഖാന് ഡൽഹി എംബസിയിൽ നിന്ന് ഒരു ഫോൺ വന്നു. മക്കയും മദീനയും സന്ദർശിക്കാനും ആരാധനകൾ നിർവഹിക്കാനുമുള്ള സൗകര്യമൊരുക്കിക്കൊണ്ട് സഊദി ഗവൺമെന്റ് നൽകിയ സ്‌പെഷ്യൽ വിസാ അറിയിപ്പായിരുന്നു അത്. സന്തോഷത്തോടെയും ആനന്ദത്തോടെയും 1987 മെയ് 27ന് ശൈഖ് സഊദി അംബാസിഡറുടെ പ്രത്യേക ബഹുമതിയോടു കൂടി പതിനാറ് ദിവസത്തെ മക്കാ-മദീന സന്ദർശനത്തിലേർപ്പെട്ടു. കർമങ്ങൾ നിർവഹിച്ച് നാട്ടിലേക്ക് മടങ്ങിവന്നപ്പോൾ ആഘോഷത്തിന്റെ ആരവങ്ങളായിരുന്നു.
ഖാദിരി ത്വരീഖത്തിന്റെ മഹനീയമായ ആത്മീയ വഴിയിൽ ശൈഖിന് ലക്ഷക്കണക്കിന് മുരീദുമാരുണ്ട്, ഇറാഖ്, പാകിസ്താൻ, ഇന്ത്യ, ബംഗ്ലാദേശ്, ശ്രീലങ്ക, മൗറീഷ്യസ്, യു കെ, ഹോളണ്ട്, സൗത്ത് ആഫ്രിക്ക, അമേരിക്ക, ഇറാൻ, തുർക്കി, മലാവി, സഊദി തുടങ്ങിയ രാഷ്ട്രങ്ങളിൽ. വിദ്യാഭ്യാസ സ്ഥാപനങ്ങൾ, വൈജ്ഞാനിക സഭകൾ തുടങ്ങിയ നിരവധി സംരംഭങ്ങളുടെ അമരത്ത് അദ്ദേഹമുണ്ടായിരുന്നു. ദാറുൽ ഇഫ്താഅ് ബറേലി ശരീഫ്, മനാമ സുന്നി ദുനിയാ മാഗസിൻ, അക്തർ രിളാ ലൈബ്രറി ലാഹോർ, മർകസി ദാറുൽ ഇഫ്ത ഹോളണ്ട്, ജാമിഅ മദീനത്തുൽ ഇസ്‌ലാം ഹോളണ്ട്, അൽ ജാമിഅത്തുൽ ഇസ്‌ലാമിയ്യ റാംപൂർ, അൽ ജാമിഅത്തുന്നൂരിയ്യ, അൽ ജാമിഅത്തുറള്‌വിയ്യ ബീഹാർ, മദ്‌റസ അറബിയ്യ ഗൗസിയ്യ ബൂർഹാൻപൂർ, മദ്‌റസ ഗൗസിയ്യ ഗുജറാത്ത്, മദ്‌റസ അഹ്‌ലുസ്സുന്നത്ത് ഗുൽഷന്റള ബീഹാർ, ദാറുൽ ഉലൂം ബോംബെ, മദ്‌റസ തൻസീമുൽ മുസ്‌ലിമീൻ ബീഹാർ, ഇമാം അഹ്മദ് രിളാ അക്കാദമി സൗത്ത് ആഫ്രിക്ക, മുഹിബ്ബനേ രിളാ-ഇ-മുസ്തഫ സൗത്ത് ആഫ്രിക്ക തുടങ്ങിയ ഒട്ടേറെ സംരംഭങ്ങളുടെ പ്രധാന നേതൃത്വമായിരുന്നു. അതോടൊപ്പം ശരീഅഃ ബോർഡ്, യു പി മുസ്‌ലിം പേഴ്‌സണൽ ലോ കൗൺസിൽ, ആൾ ഇന്ത്യ ജംഇയ്യത്തുൽ ഉലമ തുടങ്ങിയ വൈജ്ഞാനിക-പണ്ഡിത സഭകളുടെ അധ്യക്ഷനായും സേവനമനുഷ്ഠിച്ചിട്ടുണ്ട്.
റസൂലിനോടുള്ള(സ്വ) ഇഷ്ടങ്ങൾ നിറഞ്ഞ് നിൽക്കുന്ന നഅ്ത് ശരീഫുകളുടെ വലിയൊരു സമാഹാരം തന്നെ രചനയായി നമുക്ക് വായിക്കാനുണ്ട്. മദീനയെ പ്രകീർത്തിച്ചുകൊണ്ടും നബിയോടുള്ള(സ) സ്‌നേഹത്തിന്റെ പ്രാധാന്യമവതരിപ്പിച്ചുകൊണ്ടും അനുരാഗിയുടെ ഹൃദയത്തിൽ നിന്ന് വരുന്ന നഅ്ത് ശരീഫുകൾ നമുക്കാ സമാഹാരത്തിൽ നിന്ന് വായിച്ചെടുക്കാൻ കഴിയും.
വർഗ്ഗം:ഇസ്ലാമികം വർഗ്ഗം:ഇസ്ലാമികപണ്ഡിതർ
ആൽബിൻ കൗണ്ടർഗാംബിറ്റ്, ലാസ്കർ ട്രാപ്പ്
ആൽബിൻ കൗണ്ടർഗാംബിറ്റിലെ ഒരു ചെസ്സ് പ്രാരംഭ കെണിയാണ് ലാസ്കർ ട്രാപ്പ് (ഇമ്മാനുവൽ ലാസ്കറു ശേഷം പേര് നല്കപെട്ടു).ഇതിൽ, അസാധാരണമായുള്ള അണ്ടർപ്രോമോഷൻ, തുടക്കദശയിൽ ഏഴാമത്തെ നീക്കത്തിലായി തന്നെ നടക്കുന്നു.
വിശകലനം
'''1. d4 d5 2. c4 e5'''
3. dxe5 d4
4. e3?
'''4... Bb4+ 5. Bd2 dxe3!''' (ചിത്രം കാണുക)
6. Bxb4??
6... exf2+
7. Ke2 fxg1=N+! (ചിത്രം കാണുക)
'''8. Ke1 Qh4+ 9. Kd2'''
9... Nc6
വർഗ്ഗം:ചെസ്സിലെ കെണികൾ
ജൊഹാൻ അഡോൾഫ് പെൻഗെൽ അന്താരാഷ്ട്ര വിമാനത്താവളം
ജൊഹാൻ അഡോൾഫ് പെൻഗെൽ അന്താരാഷ്ട്ര വിമാനത്താവളം (IATA: PBM, ICAO: SMJP) പരമാരിബൊ സന്ദെറിജ് അന്താരാഷ്ട്ര വിമാനത്താവളം എന്നും അറിയപ്പെടുന്നു. പ്രാദേശികമായി JAP എന്നറിയപ്പെടുന്നു. സന്ദെറിജ്ൽ സ്ഥിതി ചെയ്യുന്ന ഒരു വിമാനത്താവളമാണിത്. പരമാരിബൊയിൽ നിന്ന് 45 കി. മീ തെക്ക് എയർലൈൻ കാരിയർ സുരിനാം ഏയർവേയ്സ് സ്ഥിതിചെയ്യുന്നു. സുരിനാമിന്റെ രണ്ട് അന്തർദേശീയ വിമാനത്താവളങ്ങളിൽ ഏറ്റവും വലുത് ആണിത്. മറ്റൊരു വിമാനത്താവളമായ സോർഗ് എൻ ഹൂപിൽ നിന്ന് ഫ്ലൈറ്റുകൾ ഗയാനയിലേക്ക് എയർപോർട്ട് മാനേജ്മെൻറ്, ലിമിറ്റഡ് / എൻ.വി. ലുക്താവെൻബഹീർ ഷെഡ്യൂൾ ചെയ്ത് പ്രവർത്തിപ്പിക്കുന്നു.
ബാഹ്യ ലിങ്കുകൾ
വർഗ്ഗം:സുരിനാമിലെ വിമാനത്താവളങ്ങൾ
ഫ്ലൂറോഅസെറ്റിക് ആസിഡ്
CH2FCO2H എന്ന രാസസൂത്രത്തോടുകൂടിയ ഒരു ഓർഗാനോഫ്ലൂറിൻ സംയുക്തമാണ് ഫ്ലൂറോഅസെറ്റിക് ആസിഡ്. താരതമ്യേന ഉയർന്ന വിഷാംശത്തിന് പേരുകേട്ട നിറമില്ലാത്ത ഖരമാണ് ഇത്. മോണോഫ്ലൂറോഅസെറ്റിക് ആസിഡിൽ നിന്ന് വ്യത്യസ്തമായി, ഡൈഫ്ലൂറോഅസെറ്റിക് ആസിഡും ട്രൈഫ്ലൂറോഅസെറ്റിക് ആസിഡും വിഷാംശം വളരെ കുറവാണ്. സംയോജിത അടിത്തറയായ ഫ്ലൂറോഅസെറ്റേറ്റ് ഓസ്‌ട്രേലിയ, ബ്രസീൽ, ആഫ്രിക്ക എന്നിവിടങ്ങളിലെ കുറഞ്ഞത് 40 സസ്യങ്ങളിലെങ്കിലും സ്വാഭാവികമായി കാണപ്പെടുന്നു. ഓർഗാനിക് ഫ്ലൂറിൻ അടങ്ങിയ അഞ്ച് പ്രകൃതിദത്ത ഉൽപ്പന്നങ്ങളിൽ ഒന്നാണിത്.
അവലംബം
വർഗ്ഗം:കാർബോക്സിലിക് അ‌മ്ലങ്ങൾ വർഗ്ഗം:വിഷം
പൊനക കനകമ്മ
ഇന്ത്യയിലെ ഒരു സാമൂഹ്യ പ്രവർത്തകയും, സ്വാതന്ത്ര്യസമര സേനാനിയുമായിരുന്നു പൊനക കനകമ്മ (ഇംഗ്ലീഷ്: Ponaka Kanakamma -1892–1963) മഹാത്മാഗാന്ധിയുടെ ശിഷ്യ ആയതിന്റെ പേരിൽ ഒരു വർഷത്തെ തടവിലാക്കപ്പെട്ടിട്ടുണ്ടായിരുന്നു. ആന്ധ്രാപ്രദേശിലെ നെല്ലോരിൽ പെൺകുട്ടികളുടെ വിദ്യാഭ്യാസത്തിനായി കസ്തൂരിദേവി വിദ്യാലയം എന്നപേരിൽ ഒരു വിദ്യാലയം സ്ഥാപിച്ചത് പൊനക കനകമ്മയാണ്.
ജീവിതം
1892 ജൂൺ 10ന് ആന്ധ്രാപ്രദേശിലെ നെല്ലോർ ജില്ല യിലാണ് പൊനക കനകമ്മ ജനിച്ചത്. പിതാവ് മരുപൂരു കൊണ്ട റെഡ്ഡിയും അമ്മ കാമമ്മയുമാണ്.
ചേലമറ്റം
കേരളത്തിലെ എറണാകുളം ജില്ലയിലെ കൊച്ചിയിൽ കാലടിക്ക് അടുത്തുള്ള ഒരു ഗ്രാമമാണ് ചേലമറ്റം. ഒക്കൽ പഞ്ചായത്തിലാണ് ഈ ഗ്രാമം ഉൾപ്പെടുന്നത്. ദക്ഷിണ കാശി എന്നറിയപ്പെടുന്ന ചേലാമറ്റം ശ്രീ കൃഷ്ണ ക്ഷേത്രം സ്ഥിതി ചെയ്യുന്നത് ഇവിടെയാണ്.
ജനസംഖ്യ
2001 ലെ സെൻസസ് പ്രകാരം ചേലമറ്റത്തെ ആകെയുള്ള ജനസംഖ്യ 15366 ആണ്. അതിൽ 7684 പുരുഷന്മാരും 7682 സ്ത്രീകളും ആണ്. ചരിത്രം ഉറങ്ങുന്നത് ഇവിടെയാണെന്ന് പറയപ്പെടുന്നു. ബി സി 28000 വരെ ഇവിടെ ജീവനുണ്ടായിരുന്നു. 1947 ഇൽ പുരാവസ്തു ഗവേഷകർക്ക് കിട്ടിയ തലയോട്ടി അതിനുള്ള ഉദാഹരണമാണ്.
പൊനക കനകമ്മ
പുറത്തേക്കുള്ള കണ്ണികൾ
വർഗ്ഗം:1892-ൽ ജനിച്ചവർ വർഗ്ഗം:1963-ൽ മരിച്ചവർ വർഗ്ഗം:ഗാന്ധിയർ വർഗ്ഗം:ഇന്ത്യയിലെ വനിതാ സാമൂഹിക പ്രവർത്തകർ
പിഗ്മി പോസ്സം
ചെറു പോസ്സമുകൾ ഒന്നിച്ചുചേർന്ന് ബുറാമൈഡേ കുടുംബത്തിൽ കാണപ്പെടുന്ന സഞ്ചിമൃഗമാണ് പിഗ്മി പോസ്സം. നിലവിലുള്ള അഞ്ച് തരം സ്പീഷീസുകൾ രണ്ട് ജനീറയിലാണ് തരംതിരിച്ചിരിക്കുന്നത്. നാലു സ്പീഷീസുകൾ ആസ്ത്രേലിയക്ക് മാത്രമാണ്. പപ്പുവായിലും, ന്യൂ ഗിനിയയിലും ഇൻഡോനേഷ്യയിലും ഒരു സ്പീഷിസ് കാണപ്പെടൂന്നു.
ക്ലാസിഫിക്കേഷൻ
ബറാമിസ്  'സെർകാർട്ടറ്റസ്' 'എന്നിവ രണ്ട് ജനീറയിലെ പിഗ്മി പോസ്സം ആണ്. "ബറാമിസിൽ  ഒരു ഇനം, മാത്രമേ നിലവിലുള്ളു.  mountain pygmy possum, B. parvus.. ഇപ്പോൾ മനസ്സിലാക്കിയ, സെർകാർട്ടീറ്റസ് ജീനസിൽ നിലവിലുള്ള നാല് സ്പീഷീസുകൾ ആണ് ഉൾക്കൊള്ളുന്നത്.
† = extinct species
ബാഹ്യ ലിങ്കുകൾ
വർഗ്ഗം:ഓസ്ട്രേലിയയിലെ സഞ്ചിമൃഗങ്ങൾ
ഉണ്ട (ചലച്ചിത്രം)
മമ്മൂട്ടിയെ കേന്ദ്രകഥാപാത്രമാക്കി ഖാലിദ് റഹ്മാൻ സംവിധാനം ചെയ്ത ചിത്രമാണ് ഉണ്ട. ഹർഷാദ് പി. കെ., ഖാലിദ് റഹ്മാൻ എന്നിവർ ചേർന്നാണ് ചിത്രത്തിന്റെ തിരക്കഥ തയ്യാറാക്കിയിരിക്കുന്നത്. കേരളത്തിൽ നിന്നുമുള്ള ഒരു പോലീസ് ഉദ്യോഗസ്ഥൻ ഇലക്ഷൻ ഡ്യൂട്ടിയുമായി ബന്ധപ്പെട്ട് നോർത്ത് ഇന്ത്യയിൽ എത്തുന്നതാണ് ചിത്രത്തിന്റെ കഥാപശ്ചാത്തലം. ചിത്രത്തിന്റെ സംഗീതസംവിധാനം നിർവഹിക്കുന്നത് പ്രശാന്ത് പിള്ളയാണ്. 2018 ഒക്ടോബറിൽ ചിത്രീകരണം തുടങ്ങിയ ചിത്രം 2019 ജൂൺ 14ന് പുറത്തിറങ്ങി.
വാലെ റോമിറ്റ പോളിപ്റ്റിക്
മധ്യകാലഘട്ടത്തിൻറെ അവസാനത്തിലെ ഇറ്റാലിയൻ ഗോതിക് കലാകാരനായിരുന്ന ജെന്റൈൽ ഡാ ഫാബ്രിയാനോ 1410-1412നും ഇടയിൽ വരച്ച ചിത്രമാണ് വാലെ റോമിറ്റ പോളിപ്റ്റിക്. ഇപ്പോൾ ഈ ചിത്രം മിലാനിലെ പിനാകോട്ടെക ഡി ബ്രെറയിലാണ് സംരക്ഷിച്ചിരിക്കുന്നത്. ജെന്റൈലിന്റെ ജന്മസ്ഥലമായ ഫാബ്രിയാനോയ്ക്കടുത്തുള്ള വാലെ റോമിറ്റയുടെ ഫ്രാൻസിസ്കൻ സന്യാസിമഠത്തിനായാണ് ഈ ചിത്രം ആദ്യം പൂർത്തിയാക്കിയത്.
ഉണ്ട (ചലച്ചിത്രം)
കഥാപശ്ചാത്തലം
പാർലമെന്റ് തിരഞ്ഞെടുപ്പിനായുള്ള വോട്ടെടുപ്പിനു വേണ്ടി കേരളത്തിൽ നിന്നും ഛത്തീസ്ഗഡിലെ മാവോയിസ്റ്റ് മേഖലയിലേക്ക് അയക്കപ്പെടുന്ന ഒൻപതംഗ കേരള പൊലീസ് സംഘത്തിന്റെ കഥയാണ് ഈ ചലച്ചിത്രത്തിൽ പറയുന്നത്. സബ് ഇൻസ്പെക്ടറായ സി.പി. മണികണ്ഠനാണ് ഈ സംഘത്തിന്റെ തലവൻ.
വാലെ റോമിറ്റ പോളിപ്റ്റിക്
ചരിത്രം
വാലെ റോമിറ്റ പോളിപ്റ്റിച്ചിന്റെ ഉത്ഭവത്തെക്കുറിച്ച് ഒരു വിവരവുമില്ല. എന്നിരുന്നാലും, 1406-ൽ ഫാബ്രിയാനോ പ്രഭു ചിയവെല്ലോ ചിയവെല്ലി ഈ ചിത്രം വരയ്ക്കാൻ നിയോഗിച്ചിരിക്കാം. അദ്ദേഹത്തിന്റെ ഭാവി ശവകുടീരത്തിൽ സ്ഥാപിക്കാൻ പ്രാദേശിക വൈദികസഭക്ക് വിട്ടുകൊടുത്തു. 1406 മുതൽ 1414 വരെ ജെന്റൈൽ മാർഷെ വിട്ട് പണ്ടോൾഫോ മൂന്നാമൻ മാലറ്റെസ്റ്റയുടെ കീഴിൽ ബ്രെസിയയിലേക്ക് മാറിയപ്പോൾ നിർമ്മിച്ചതാണ് ഈ ചിത്രം. പ്രത്യേകിച്ചും മൈക്കലിനോ ഡാ ബെസോസോ വൈദഗ്‌ദ്ധ്യം നേടിയ അന്താരാഷ്ട്ര ഗോതിക് ശൈലിയിലുള്ള ഘടകങ്ങളുടെ സാന്നിധ്യം (സ്വാഭാവിക വിശദാംശങ്ങളുടെ കൃത്യമായ തർജ്ജമ പോലുള്ളവ) 1410-1412 നും ഇടയിൽ രണ്ട് കലാകാരന്മാരും വെനീസിൽ കണ്ടുമുട്ടിയപ്പോൾ ഈ ചിത്രം വരച്ചിരിക്കാം.
പതിനെട്ടാം നൂറ്റാണ്ടിന്റെ തുടക്കത്തിൽ തന്നെ പോളിപ്റ്റിച്ച് വേർപെടുത്തി. 1811 ൽ പിനാകോട്ടെക്ക ഡി ബ്രെറ മധ്യപാനൽ സ്വന്തമാക്കി. മുകളിലെ പാനലുകൾ 1901 ൽ ഒരു സ്വകാര്യ ശേഖരത്തിൽ നിന്ന് വാങ്ങി. നവ-ഗോതിക് ഫ്രെയിം 1925 ലേതാണ്.
പുറംകണ്ണികൾ
വർഗ്ഗം:ജെന്റൈൽ ഡാ ഫാബ്രിയാനോ വരച്ച ചിത്രങ്ങൾ
അഹാന കൃഷ്ണ
ഒരു മലയാള ചലച്ചിത്ര അഭിനേത്രിയാണ് അഹാന കൃഷ്ണ (ജനനം: 13 ഒക്ടോബർ 1995). 2014ൽ രാജീവ് രവി സംവിധാനം ചെയ്ത് പുറത്തിറങ്ങിയ ഞാൻ സ്റ്റീവ് ലോപ്പസ് എന്ന ചലച്ചിത്രമായിരുന്നു ആദ്യമായി അഭിനയിച്ച ചലച്ചിത്രം. മലയാള ചലച്ചിത്ര അഭിനേതാവ് കൃഷ്ണകുമാറിന്റെ മകളാണ്. ഞണ്ടുകളുടെ നാട്ടിൽ ഒരിടവേള എന്ന ചലച്ചിത്രത്തിൽ പ്രധാനപ്പെട്ട കഥാപാത്രത്തെ അവതരിപ്പിക്കുകയുണ്ടായി.
ജീവിതരേഖ
1995 ഒക്ടോബർ 13ന് തിരുവനന്തപുരത്ത് ജനിച്ചു. മലയാള ചലച്ചിത്ര അഭിനേതാവ് കൃഷ്ണകുമാറിന്റെയും സിന്ധുവിന്റെയും മകളാണ്. തിരുവനന്തപുരത്തെ ഹോളി എയ്ഞ്ചൽസ് ഐ.എസ്.സി സ്കൂളിൽ പ്രാഥമിക വിദ്യാഭ്യാസം പൂർത്തിയാക്കി. മദ്രാസ് സർവകലാശാലയിൽ നിന്നും ബിരുദം നേടി.
ഛായാഗ്രാഹകനും സംവിധായകനുമായ രാജീവ് രവിയുടെ രണ്ടാമത്തെ ചലച്ചിത്രമായ ഞാൻ സ്റ്റീവ് ലോപ്പസ് എന്ന ചലച്ചിത്രത്തിൽ അഭിനയിച്ചു. ഇതായിരുന്നു ആദ്യമായി അഭിനയിച്ച ചലച്ചിത്രം. മലയാള ചലച്ചിത്ര സംവിധായകൻ ഫാസിലിന്റെ മകൻ ഫർഹാൻ ഫാസിലായിരുന്നു ഈ ചലച്ചിത്രത്തിലെ മറ്റൊരു കേന്ദ്ര കഥാപാത്രത്തെ അവതരിപ്പിച്ചത്. 2014ൽ ഓണത്തോടനുബന്ധിച്ച് ഈ ചലച്ചിത്രം റിലീസ് ചെയ്യുകയുണ്ടായി. 2016ൽ കരി എന്ന സംഗീത ആൽബത്തിലും അഭിനയിച്ചിരുന്നു. തുടർന്ന് 2017ൽ പുറത്തിറങ്ങിയ ഞണ്ടുകളുടെ നാട്ടിൽ ഒരിടവേള എന്ന ചലച്ചിത്രത്തിൽ അഭിനയിച്ചു. അഹാന കൃഷ്ണയുടെ അടുത്ത ചലച്ചിത്രം ടൊവിനോ തോമസിനൊപ്പമാണ്. നിവിൻ പോളി, ഐശ്വര്യ ലക്ഷ്മി എന്നിവരാണ് ഈ ചലച്ചിത്രത്തിൽ കേന്ദ്ര കഥാപാത്രങ്ങളെ അവതരിപ്പിച്ചിരിക്കുന്നത്.
പുറം കണ്ണികൾ
വർഗ്ഗം:മലയാളചലച്ചിത്രനടിമാർ വർഗ്ഗം:തിരുവനന്തപുരം ജില്ലയിൽ ജനിച്ചവർ വർഗ്ഗം:1995-ൽ ജനിച്ചവർ വർഗ്ഗം:ഒക്ടോബർ 13-ന് ജനിച്ചവർ
നെറ്റിയിൽ പൊട്ടൻ
കണ്ണിച്ചാൻ,ചൊട്ടക്കുറിയൻ, നെറ്റിയിൽ പൊട്ടൻ, കണ്ണാം ചൂട്ടി, നെറ്റിയേൽ പൊന്നൻ അങ്ങനെ പല പ്രാദേശിക നാമങ്ങളിലും അറിയപ്പെടുന്നു. ശരാശരി 5 സെന്റി മീറ്റർ വരുന്ന ഇവയുടെ പരമാവധി വലിപ്പം 9 സെ.മീ ആണ്.
ഇതും കാണുക
മാനത്തുകണ്ണി
അവലംബം
വർഗ്ഗം:കേരളത്തിലെ മത്സ്യങ്ങൾ വർഗ്ഗം:ശുദ്ധജല മത്സ്യങ്ങൾ
കോറോം പള്ളി
വയനാട്ജില്ലയിലെ മാനന്തവാടിക്ക് അടുത്ത് സ്ഥിതി ചെയ്യുന്ന 400 വർഷം പഴക്കമുള്ള മുസ്ലീം പള്ളിയാണ് വയനാട്ടിലെ കോറോം പള്ളി. വയനാട്ടിലെ ഏറ്റവും പഴക്കമുള്ള പള്ളിയാണ് ഇത്. നായർ സമുദായക്കാർ ആണ് ഈ പള്ളി പണിത് നൽകിയത്‌. എല്ലാ വർഷവും നടക്കുന്ന ഉറുസിൽ ജാതിമതമേന്യെ എല്ലാവരും പങ്കെടുക്കുന്നു. വയനാട്ടിലെ പുരാതനമായ പല പള്ളികളും പുനർനിർമിച്ചെങ്കിലും കോറോം ജുമാ മസ്ജിദ് ഇന്നും ഒരു മാറ്റവും വരുത്താതെ സംരക്ഷിച്ചിട്ടുണ്ട്.
വർഗ്ഗം:വയനാട് ജില്ലയിലെ മുസ്ലീം പള്ളികൾ വർഗ്ഗം:വയനാട് ജില്ലയിലെ കെട്ടിടങ്ങളും നിർമ്മിതികളും
പാറോപ്പടി
കേരളത്തിലെ കോഴിക്കോട് ജില്ലയിലെ ഒരു പ്രദേശമാണ് പാറോപ്പടി. മലാപ്പറമ്പ് ഹൌസിംഗ് കോളനി, വെള്ളിമാട്കുന്ന്, കണ്ണാടിക്കൾ, ചേവരമ്പലം എന്നീ സ്ഥലങ്ങൾ തൊട്ടടുത്തുള്ള പ്രദേശങ്ങളാണ്.
വർഗ്ഗം:കോഴിക്കോട് ജില്ലയിലെ സ്ഥലങ്ങൾ
പെരും രാത്തവള
പശ്ചിമഘട്ടതദ്ദേശവാസിയായ ഒരു തവളയാണ് പെരും രാത്തവള അഥവാ '''Malabar Night Frog (Malabar Night Frog, Large Wrinkled Frog). ''' . ഐ യു സി എൻ പട്ടികപ്രകാരമുള്ള പരിപാലന സ്ഥിതി വംശനാശ സാദ്ധ്യതയുള്ള ജീവികൾ എന്നാണ്.
മാലെറ്റ് ഒഗ്ബേ ഹാബ്തേ
പ്രമുഖയായ ഒരു വിഷ്വൽ ആർട്ടിസ്റ്റാണ് മാലെറ്റ് ഒഗ്ബേ ഹാബ്തേ.
പെരും രാത്തവള
പുറത്തേക്കുള്ള കണ്ണികൾ
വർഗ്ഗം:ഇന്ത്യയിലെ തവളകൾ വർഗ്ഗം:പശ്ചിമഘട്ടതദ്ദേശവാസിയായ ജീവികൾ
മാലെറ്റ് ഒഗ്ബേ ഹാബ്തേ
ജീവിതരേഖ
1972ൽ എറിത്രിയയിലെ അസ്മാരയിൽ ജനനം. എറിത്രിയയും എത്യോപ്പിയയും തമ്മിലുള്ള അതിർത്തി തർക്കത്തിന്റെ ഇരയായി 1998-ൽ ഇവിടെ നിന്നു നാടുകടത്തപ്പെട്ടു. നോർവേയിലെ അഭയാർഥി ക്യാംപിലെ ജീവിതത്തിനിടയിലാണ് ചിത്രകലയിലേക്കു കടക്കുന്നത്. വരച്ചുകൂട്ടിയ ചിത്രങ്ങളെല്ലാം എടുത്തു ചെന്നപ്പോൾ നോർവേയിലെ റോഗാലാൻഡ് സ്കൂൾ ഓഫ് ആർട്സിൽ പ്രവേശനം ലഭിച്ചു. ഇവിടെ നിന്നാണു കലയിലെ പ്രാഥമിക പാഠങ്ങൾ. ബെർജിയൻ നാഷനൽ അക്കാദമി ഫൈൻ ആർട്സ് വകുപ്പിൽ തുടർ പഠനം നടത്തി.
അവലംബം
വർഗ്ഗം:കലാകാരന്മാർ വർഗ്ഗം:1972-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ
നിനവേയിലെ ഇസഹാക്ക്
ഏഴാം നൂറ്റാണ്ടിലെ ഒരു സുറിയാനി താപസനും മെത്രാനും ദൈവശാസ്ത്രജ്ഞനും പേരുകേട്ട എഴുത്തുകാരനും ആയിരുന്നു നിനവേയിലെ ഇസഹാക്ക് (അറബി: إسحاق النينوي ഇഷാക്ക് അൻ-നയ്നൂവി; Ισαάκ της Νινευή മരണം എഡി 700-നടുത്ത്). എഴുത്തുകാരൻ എന്ന നിലയിലാണ് അദ്ദേഹം പ്രധാനമായും അറിയപ്പെടുന്നത്. പേർഷ്യൻ ഉൾക്കടലിന്റെ തെക്കുപടിഞ്ഞാറൻ തീരത്തെ പഴയ ബഹറൈൻ പ്രവിശ്യയുടെ ഭാഗമായിരുന്ന ഖത്തർ ആയിരുന്നു അദ്ദേഹത്തിന്റെ സ്വദേശം. അസീറിയാക്കാരൻ ഇസഹാക്ക്, അബ്ബാ ഇസഹാക്ക്, ഇസഹാക്ക് സിറസ് എന്നീ പേരുകളും അദ്ദേഹത്തിനുണ്ട്. ഇസഹാക്കിന്റെ പശ്ചാത്തലം നെസ്തോറിയൻ ആയിരുന്നെങ്കിലും 'കൽക്കദോനിയൻ' (Chalcedonian) വിശ്വാസപാരമ്പര്യം പിന്തുടരുന്ന പൗരസ്ത്യ ഓർത്തഡോക്സ്, കത്തോലിക്കാ സഭകളിലും അദ്ദേഹം വിശുദ്ധനായി മാനിക്കപ്പെടുന്നു. ജനുവരി 28-ആം തിയതിയാണ് അദ്ദേഹത്തിന്റെ തിരുനാൾ.
നെസ്തോറിയൻ പശ്ചാത്തലമുള്ള കിഴക്കിന്റെ സഭയിൽ സന്യാസിയും, കുറേക്കാലം മെത്രാനുമായിരുന്ന ഇസഹാക്കിന്റെ ദൈവസങ്കല്പം വ്യവസ്ഥാപിതക്രിസ്തീയതകളുടെ സിദ്ധാന്തങ്ങളെ അതിലംഘിച്ചു നിന്നു. ദൈവത്തിന്റെ നീതിയേക്കാളുപരി ദൈവകാരുണ്യത്തിനും ദൈവികസ്നേഹത്തിനും ഇസഹാക്ക് പ്രാധാന്യം കല്പിച്ചു. വിദ്വേഷത്തേയും വെറുപ്പിനേയും പ്രതികാരവാഞ്ഛയേയും ദൈവസ്വഭാവത്തിന്റെ ഭാഗമായി സങ്കല്പിക്കുന്നത് ദൈവനിന്ദയാണെന്ന് അദ്ദേഹം കരുതി. ധർമ്മിഷ്ടരും പാപികളും ഉൾപ്പെടെ സർവചരാചരങ്ങളേയും, സാത്താനെ തന്നെയും സ്നേഹിച്ചു പരിപാലിക്കുന്നവനായി ഇസഹാക്ക് ദൈവത്തെ സങ്കല്പിച്ചു. ദൈവത്തിന്റെ രക്ഷാപദ്ധതി ഒടുവിൽ സൃഷ്ടലോകത്തെയൊന്നാകെ രക്ഷിക്കുമെന്നും "നിത്യനാശത്തിൽ നിഷ്കരുണം തള്ളാൻ മാത്രമായി ചേതനയുള്ള ജീവികളെ സൃഷ്ടിക്കുകയെന്നത് ദൈവത്തിന്റെ കാരുണ്യവുമായി ചേർന്നു പോകുന്ന കാര്യമല്ല" എന്നും അദ്ദേഹം കരുതി.
ഇസഹാക്കിന്റെ രചനകളുടെ അസാമാന്യമായ സൗന്ദര്യവും ചിന്താപരമായ ഔന്നത്യവും, തോമസ് അക്കെമ്പിസിനെ അനുസ്മരിപ്പിക്കുമെന്ന് കത്തോലിക്കാ വിജ്ഞാനകോശം അഭിപ്രായപ്പെടുന്നു.
ജീവിതം
ഇസഹാക്കിന്റെ ജീവിതത്തത്തെ സംബന്ധിച്ച വിവരങ്ങൾക്ക് ആശ്രയിക്കാനുള്ളത് ഒൻപതാം നൂറ്റാണ്ടിൽ ബസ്രായിലെ മെത്രാനായിരുന്ന ഈശോദെനാ എഴുതിയ കന്യാവൃതത്തിന്റെ പുസ്തകവും (Book of Chastity) അറിയപ്പെടാത്ത ഒരാൾ എഴുതിയ ഒരു പാശ്ചാത്യസുറിയാനി രേഖയുമാണ്. പേർഷ്യൻ ഉൾക്കടൽ പ്രദേശത്തെ പഴയ ബഹറൈൻ പ്രവിശ്യയുടെ ഭാഗമായിരുന്ന ഖത്തറിൽ ജനിച്ച ഇസഹാക്ക് വളർന്നത് കടൽത്തീരത്തായിരുന്നിരിക്കണം. കടലുമായി ബന്ധപ്പെട്ട ബിംബങ്ങളും പാരാമർശങ്ങളും അദ്ദേഹത്തിന്റെ രചനകളിൽ ഏറെയുണ്ട്. ചെറിയ പ്രായത്തിൽ തന്നെ സ്വന്തം സഹോദരനൊപ്പം സന്യാസജീവിതം തെരഞ്ഞെടുത്ത അദ്ദേഹം, താമസിയാതെ അറിവും ജീവിതവിശുദ്ധിയും തപനിഷ്ടയും മൂലം പരക്കെ ബഹുമാനിക്കപ്പെട്ടു. പ്രശാന്തനും വിനീതനുമായിരുന്ന അദ്ദേഹത്തിന്റെ വാക്കുകൾ എപ്പോഴും സൗമ്യമായിരുന്നു. കിഴക്കിന്റെ സഭയുടെ കാതോലിക്കോസ് ആയിരുന്ന ഗീവർഗീസ് 676-നടുത്തെങ്ങോ ഇസഹാക്കിനെ വടക്ക് നിനവേ രൂപതയുടെ (ഇന്നത്തെ ഇറാക്കിലെ മൊസൂൽ) മെത്രാനായി അഭിഷേകം ചെയ്തു.
തുടർന്ന് പഠനത്തിലും തപശ്ചര്യകളിലും മുഴുകി, തെക്ക് തീവ്രതാപസന്മാരുടെ സങ്കേതമായിരുന്ന മാതൂട്ട് മലയിലെ (Mount Matout) വനാന്തരത്തിൽ അദ്ദേഹം ഏറെക്കാലം ജീവിച്ചു. ഒരപ്പവും വേവിക്കാത്ത അല്പം പച്ചക്കറികളുമായി ആഴ്ചയിൽ മൂന്നു വട്ടം മാത്രമായിരുന്നു ആഹാരം. ജീവിതകാലത്തു തന്നെ അദ്ദേഹം വിശുദ്ധനായി മാനിക്കപ്പെട്ടിരുന്നു. അതിവാർദ്ധക്യത്തിൽ കാഴ്ചനഷ്ടപ്പെട്ട അദ്ദേഹം ഏകാന്തവാസം അവസാനിപ്പിച്ച് റബ്ബാൻ ഷബർ ആശ്രമത്തിലേക്കു മടങ്ങി. ഇസഹാക്ക് മരിച്ചതും അദ്ദേഹത്തെ സംസ്കരിച്ചിരിക്കുന്നതും ആ ആശ്രമത്തിലാണ്. എഡി 700-ലായിരുന്നു മരണം. അദ്ദേഹത്തിന്റെ ജനനവർഷം എന്നതു പോലെ മരണത്തീയതിയും നിശ്ചയമില്ല.
രചനകൾ
സുകൃതജീവിതത്തേയും സന്യാസചര്യയേയും സംബന്ധിച്ച ഒട്ടേറെ പ്രഭാഷണങ്ങളാണ് ഇസഹാക്കിന്റെ മുഖ്യസംഭാവന. അവയുടെ ഭാഷ സുറിയാനി ആയിരുന്നു. കാലക്രമേണ ഏറെ പ്രശസ്തി നേടിയ ഈ പ്രഭാഷണങ്ങൾ ഒരു നൂറ്റാണ്ടു കഴിഞ്ഞപ്പോൾ പലസ്തീനയിലെ മാർ സബ്ബാസ് ആശ്രമത്തിലെ രണ്ടു സന്യാസികൾ ഗ്രീക്കു ഭാഷയിലേക്കു മൊഴിമാറ്റം ചെയ്തു. അബ്രാമോയിസ്, പാത്രിക്കിയോസ് എന്നിവരായിരുന്നു പരിഭാഷകരായ സന്യാസികൾ. ഗ്രീക്കിൽ നിന്ന് അവ പത്താം നൂറ്റാണ്ടിൽ ജോർജിയൻ ഭാഷയിലേക്കും, 14-ആം നൂറ്റാണ്ടിൽ സ്ലാവോണിക് ഭാഷയിലേക്കും, 15-ആം നൂറ്റാണ്ടിൽ ലത്തീനിലേക്കും, തുടർന്ന് പോർത്തുഗീസ്, സ്പാനിഷ്, കാറ്റലൻ, ഫ്രെഞ്ച്, ഇറ്റാലിയൻ ഭാഷകളിലേക്കും മൊഴിമാറ്റം ചെയ്യപ്പെട്ടു. അങ്ങനെ പൗരസ്ത്യ-പാശ്ചാത്യ ക്രിസ്തീയതകളിൽ, പ്രത്യേകിച്ച് സന്യസ്തർക്കിടയിൽ, അദ്ദേഹം അറിയപ്പെടാൻ തുടങ്ങി. 1983-ൽ ഇസഹാക്കിന്റെ രചനകളുടെ ഒരു പുതിയ സഞ്ചയം സുറിയാനി പണ്ഡിതൻ സെബാസ്റ്റ്യൻ ബ്രോക്ക് ഓക്സ്ഫോർഡ് സർവകലാശാലയിലെ ബോഡെലിയൻ ഗ്രന്ഥശാലയിൽ കണ്ടെത്തി.
ദൈവശാസ്ത്രം
ദൈവത്തിന്റെ നിസ്സീമമായ സ്നേഹകാരുണ്യങ്ങളെക്കുറിച്ചുള്ള ബോദ്ധ്യമായിരുന്നു ഇസഹാക്കിന്റെ പ്രബോധങ്ങളുടെ അടിസ്ഥാനം. പ്രപഞ്ചത്തെ ദൈവസ്നേഹത്തിൽ അടിയുറച്ചതായി അദ്ദേഹം കണ്ടു. ദൈവകാരുണ്യത്തെക്കുറിച്ചുള്ള ഇസഹാക്കിന്റെ വീക്ഷണം "അതിശയകരമാംവിധം ആധുനികം" (astonishningly modern) എന്നു വിശേഷിപ്പിക്കപ്പെട്ടിട്ടുണ്ട്. ദൈവത്തിന്റെ അതിരില്ലാത്ത സ്നേഹം, പാപിയുടെ നേർക്കുള്ള പ്രതികാരചിന്ത ചേർന്നു കലുഷമായതല്ലെന്ന് അദ്ദേഹം കരുതി. ദൈവപരിപാലനയുടെ നിഗൂഢപദ്ധതി ഒടുവിൽ, പാപികളും പുണ്യവാന്മാരുമടക്കം സകല മനുഷ്യരേയും, മൃഗങ്ങളേയും എന്നല്ല സാത്തനെപ്പോലും രക്ഷിക്കുന്നു. അതിൽ നിന്ന് ഒഴിച്ചു നിർത്തപ്പെട്ടവരായി ആരുമില്ല.
ഇസഹാക്കിന്റെ ദൈവശാസ്ത്രത്തിന്റെ ഏറ്റവും ശ്രദ്ധിക്കപ്പെട്ട ഘടകം അതിലെ ഈ 'സർവരക്ഷാവാദം' (Doctrine of Universal Salvation) ആണ്. മരണാനന്തരമുള്ള നിത്യനരകം എന്ന ആശയത്തെ അദ്ദേഹം സ്നേഹനിധിയും പരമകാരുണ്യവാനുമായ ദൈവത്തെക്കുറിച്ചുള്ള ക്രിസ്തീയസങ്കല്പവുമായി ചേർന്നു പോകാത്തതായി കണ്ടു. ദൈവകാരുണ്യവുമായുള്ള താരതമ്യത്തിൽ പാപമെന്നത് കടലിൽ വീഴുന്ന ഒരു പിടി മണ്ണിനു സമമ്മാണ്. ഒരു പിടി പൊടിമണ്ണ് സമുദ്രത്തിന്റെ സ്വച്ഛതയെ ബാധിക്കാത്തതു പോലെ, സൃഷ്ടികളുടെ പാപം സ്രഷ്ടാവിന്റെ ദയയെ തോല്പിക്കുന്നില്ല. പ്രപഞ്ചത്തിൽ സംഭവിക്കുന്നതൊന്നും ദൈവസ്വഭാവത്തിൽ മാറ്റമുണ്ടാക്കുന്നില്ല. ദൈവം മാറ്റങ്ങൾക്കും ദൗർബ്ബല്യങ്ങൾക്കും അതീതനാകയാൽ, പാപം സൃഷ്ടിജാലങ്ങളോടുള്ള ദൈവത്തിന്റെ സ്നേഹത്തിൽ കുറവു വരുത്തുന്നില്ല. അധ:പതിച്ച മാലാഖമാരേപ്പോലും അവൻ മറ്റു മാലാഖമാർക്കൊപ്പം സ്നേഹിക്കുന്നു.
എങ്കിലും ഇസഹാക്ക് നരകത്തെ തീർത്തും നിഷേധിച്ചു എന്നില്ല. അദ്ദേഹത്തിന്റെ സങ്കല്പത്തിലെ നരകം അഥവാ 'ഗെഹെന്നാ' (Gehenna) ചേതനാത്മാക്കളെ കറതീർത്ത് ദൈവികരക്ഷക്കു സജ്ജമാക്കുന്ന ശുദ്ധീകരണസ്ഥാനമാണ്. ദൈവം ശിക്ഷിക്കുന്നത് ശുദ്ധീകരണത്തിനാണ്, പ്രതികാരത്തിനല്ല. കാരുണ്യവാനായ ദൈവത്തെ ധിക്കരിച്ചു പാപം ചെയ്തതിലുള്ള തീവ്രദുഃഖമാണ് നരകപീഡ. സൃഷ്ടപ്രപഞ്ചത്തെ പരിപൂർണ്ണതിയിലെത്തിക്കാനായി ആദിമുതലേ ഒരുക്കിയിരുന്ന ദൈവികപദ്ധതിയുടെ ഭാഗമായി അദ്ദേഹം നരകത്തെ കണക്കാക്കി. അതിനെ പീഡനത്തിന്റേയും ദൈവപ്രതികാരത്തിന്റേയും സ്ഥാനമായി കാണുന്നതിനോടുള്ള അദ്ദേഹത്തിന്റെ എതിർപ്പ് ഇതാണ്:-
മനുഷ്യരോടുള്ള ദൈവത്തിന്റെ സ്നേഹത്തിന്റെ പരമമായ പ്രകടനമായിരുന്നു ദൈവപുത്രന്റെ മനുഷ്യാവതാരം. എങ്കിലും മനുഷ്യാവതാരവും കുരിശുമരണവും മനുഷ്യരുടെ പാപങ്ങളുടെ പരിഹാരത്തിനു വേണ്ടി ആയിരുന്നെന്നോ, അതിനായി അത്തരമൊരു ദൈവികത്യാഗം ആവശ്യമായിരുന്നെന്നോ ഇസഹാക്ക് കരുതിയില്ല. സൃഷ്ടിയോടുള്ള ദൈവത്തിന്റെ അതിരില്ലാത്ത സ്നേഹം പ്രകടമാകാൻ വേണ്ടിയാണ് മനുഷ്യാവതാരവും കുരിശുമരണവും സംഭവിച്ചത്. തന്റെ പുത്രനേക്കാൾ വിലപ്പെട്ടതായി മറ്റെന്തെങ്കിലും ഉണ്ടായിരുന്നെങ്കിൽ മനുഷ്യരോടുള്ള സ്നേഹത്തെ പ്രതി ദൈവം അതും നൽകുമായിരുന്നു.
കുറിപ്പുകൾ
"കടലിൽ യാത്ര ചെയ്യുന്ന നാവികൾ നക്ഷത്രങ്ങളെ ശ്രദ്ധിക്കുകയും അവയുടെ ആശ്രയത്തിൽ നയിച്ച്, കപ്പലിനെ തുറമുഖത്തെത്തിക്കുകയും ചെയ്യുന്നു. ഒരു സന്യാസിയുടെ ശ്രദ്ധ പ്രാർത്ഥനയിലായിരിക്കണം. തന്റെ ലക്ഷ്യമായ തുറമുഖത്തേക്ക് അവനെ നയിക്കുന്നത് പ്രാർത്ഥനയാണ്. സന്യാസി എപ്പോഴും പ്രാർത്ഥനയിൽ ശ്രദ്ധിക്കുകയും അതിന്റെ ആശ്രയത്തിൽ ആവശ്യസാധനങ്ങൾ ശേഖരിക്കാൻ ഉതകുന്ന തുറമുഖത്ത് എത്തിച്ചേരുകയും ചെയ്യുന്നു. പിന്നെ മറ്റൊരു തുറമുഖം ലക്ഷ്യമാക്കി അയാൾ യാത്ര തുടരുന്നു. ഈ ജീവിതത്തിൽ സന്യാസിയുടെ യാത്ര ഇങ്ങനെ ഒരു ദ്വീപിൽ നിന്ന് മറ്റൊന്നിലേക്കാണ്: അതായത് ഒരു ജ്ഞാനാവസ്ഥയിൽ നിന്നു മറ്റൊന്നിലേക്ക്..."
ദക്ഷിണ ഖൊറാസാൻ പ്രവിശ്യ
അവലംബം
വർഗ്ഗം:ഇറാൻ പ്രവിശ്യകൾ
തെരുവത്ത് പള്ളി
പാലക്കാട് ടൗണിൽ നിന്നും ഏതാണ്ട് 20 കി,മി. അകലെ മാത്തൂർ പഞ്ചായത്തിൽ കണ്ണനൂർ - ചുങ്കമന്ദം റോഡിലാണ് ജില്ലയിലെ പ്രമുഖ തീർത്ഥാടന കേന്ദ്രമായ തെരുവത്ത് പള്ളി സ്ഥിതി ചെയ്യുന്നത്. നൂറ്റാണ്ടുകൾക്ക് മുമ്പ് ഇവിടെയെത്തിയ സൂഫിവര്യനായ ശൈഖ് മുഹമ്മദ് (റ) എന്നവരുടെ അന്ത്യവിശ്രമ സ്ഥലമാണിത്. ദീർഘമായ യാത്രക്കിടയിൽ ഇവിടെയെത്തി മരണപ്പെട്ട ശൈഖ് തങ്ങൾ തൻറെ ആത്മീയ ചൈതന്യം കൊണ്ട് ജാതി മത ഭേദമെന്യേ തന്നെ തേടിയെത്തുന്നവരുടെ വിഷമങ്ങൾ അകറ്റുകയും സാന്ത്വനപ്പെടുത്തുകയും ചെയ്യുന്നു.
മൗൻറ്റൻ ലാൻഡ്സ്കേപ്പ്
ഫ്ളമിഷ് ചിത്രകാരനായ ജൂസ് ഡി മോമ്പർ വരച്ച ഒരു ഓയിൽ പെയിന്റിംഗ് ആണ് മൗൻറ്റൻ ലാൻഡ്സ്കേപ്പ് (ജർമ്മൻ ഭാഷ: Große Gebirgslandschaft). നിലവിൽ വിയന്നയിലെ കുൻസ്റ്റിസ്റ്റോറിസ് മ്യൂസിയത്തിൽ സൂക്ഷിച്ചിരിക്കുന്ന ഈ പെയിന്റിംഗ് 1620 -കളിൽ പൂർത്തിയതാകാം.
തെരുവത്ത് പള്ളി
തെരുവത്ത് മാല
മൗൻറ്റൻ ലാൻഡ്സ്കേപ്പ്
ചിതരചന
പെയിന്റിംഗ് ഡി മോമ്പർ വരച്ച സവിശേഷമായ അതിശയകരമായ ലാൻഡ്സ്കേപ്പ് കാണിക്കുന്നു. 17-ആം നൂറ്റാണ്ടിലെ മറ്റ് പല ചിത്രകാരന്മാരുടേതിനേക്കാളും യാഥാർത്ഥ്യബോധം കുറവുള്ള ഭാവനാത്മകവും സാങ്കൽപ്പികവും പ്രത്യക്ഷത്തിൽ പഴയ രീതിയിലുള്ളതുമായ ആകർഷകമായ പർവത കാഴ്ചകൾ വരച്ച ഫ്ലെമിഷ് കലാകാരന്മാരുടെ ഭാഗമായിരുന്നു മോമ്പർ.
തെരുവത്ത് പള്ളി
കണ്ടുകിട്ടിയതിൽ വെച്ച് ശൈഖ് അവർകളുടെ ചരിത്രം പ്രതിപാദിക്കുന്ന ഏറ്റവും പഴക്കമേറിയ കൃതി എന്ന് പറയുന്നത് 1909 - ൽ പൊന്നാനി താലൂക്ക് വടക്കേക്കാട് ദേശത്ത് പുന്നയൂരിൽ താമസിച്ചിരുന്ന വായപ്പുള്ളി മാമുട്ടി മുസ്ലിയാർ എന്ന കവിയുടെ അറബി മലയാളത്തിലെഴുതിയ തെരുവത്ത് മാലയാണ്. മാലയെന്നാൽ പദ്യരൂപത്തിലെഴുതിയ ലഘു കാവ്യം.
മൗൻറ്റൻ ലാൻഡ്സ്കേപ്പ്
ചിതരചന
ഏകീകൃത ഇടം, ലൈറ്റ് ഇഫക്റ്റുകൾ അല്ലെങ്കിൽ കുറഞ്ഞ ചക്രവാളം എന്നിവയെക്കുറിച്ചുള്ള കഴിവുകളുടെയോ ധാരണയുടെയോ അഭാവം കാരണം ഇത്തരത്തിലുള്ള പെയിന്റിംഗുകൾ ഈ രീതിയിൽ പൂർത്തിയാക്കിയിട്ടില്ല. പകരം, "സാങ്കൽപ്പിക" പ്രകൃതിദൃശ്യങ്ങളുടെ കണ്ടുപിടിത്തവും പരിഷ്കരണവും വിലമതിക്കുന്ന "കളക്ടർമാരുടെ കൂടുതൽ അനുഭവസമ്പത്തും നൂതനവുമായ അഭിരുചികൾക്കനുസരിച്ചാണ് അവ നിർമ്മിക്കപ്പെട്ടത്. ഇത്തരത്തിലുള്ള പെയിന്റിംഗുകൾക്ക് പൊതുവെ കൂടുതൽ ചിലവ് വരും. Große Gebirgslandschaft വലതുവശത്ത് ഒരു വനപ്രദേശത്താൽ അടഞ്ഞിരിക്കുന്നു. ചുറ്റും കാഴ്ചക്കാരന് ഒരു താഴ്വരയുടെ കാഴ്ച നൽകുന്നു. അത് വിദൂര പർവ്വതനിരയിലേക്ക് അകന്നുപോകുന്നു. മുൻവശത്ത് നിന്ന് താഴ്വരയിലേക്ക് ചെറിയ കാറ്റ് വീശുന്നു. നിരവധി ആളുകൾ പാതയിലൂടെ മുകളിലേക്കും താഴേക്കും സഞ്ചരിക്കുന്നു. മുൻവശത്ത്, ഒരു കുതിരക്കാരനും നായയും ഉൾപ്പെടെ ഒരു കൂട്ടം യാത്രക്കാർ പർവത പാതയിലൂടെ നീങ്ങുന്നു. ഏറ്റവും അടുത്തുള്ള പ്രതിഛായ ഹാൻസ് മൂന്നാമൻ ജോർഡൻസനെ ഈ പെയിന്റിംഗിനായി സ്റ്റാഫേജ് വരച്ചതാണെന്ന് ആരോപണമുയർന്നിരുന്നതായി റിപ്പോർട്ടുണ്ട്.
തെരുവത്ത് പള്ളി
മദ്രാസിനടുത്തുള്ള തിരുവല്ലക്കേണി മഹ്മൂദ് ബന്ദർ എന്ന സ്ഥലത്താണ് ശൈഖ് അവർകളുടെ ജന്മദേശമെന്ന് ശൈഖ് തങ്ങളുടെ അത്ഭുത പ്രവര്ത്തിതകളെക്കുറിച്ചുള്ള ഈ ചരിതത്തിൽ പറയുന്നു, മാത്രമല്ല അദ്ദേഹം പല വൈജ്ഞാനിക മേഖലകളിലും അറിവുള്ള ആളായിരുന്നുവെന്നും പ്രസ്തുത കൃതിയിൽ ശ്രീ. മാമുട്ടി മുസ്ലിയാർ രേഖപ്പെടുത്തിയിട്ടുണ്ട്, 1961 ൽ ഹാജി എം. എം. മൗലവി എന്നൊരാൾ ഇതിന് വ്യാഖ്യാനം എഴുതി. എൻ. എ. കെ. ഹാജി പ്രസിദ്ധീകരിച്ച് ആലുവ ഇസ്ലാമിയ ബുക്സ്റ്റാൾ വിതരണം ചെയ്തിരുന്ന പരിഭാഷ പിന്നീട് തെരുവത്ത് പള്ളി മഹല്ല് മുൻകൈ എടുത്ത് 2007 - ൽ പ്രസിദ്ധീകരിച്ചത് ഇപ്പോൾ ലഭ്യമാണ്.
മൗൻറ്റൻ ലാൻഡ്സ്കേപ്പ്
ഉറവിടം
ആർച്ച്ഡ്യൂക്ക് ലിയോപോൾഡ് വിൽഹെമിന്റെ ഓസ്ട്രിയ ശേഖരത്തിലെ ഭാഗമായിരുന്നു ഈ പെയിന്റിംഗ്. ലിയോപോൾഡ് 1647 മുതൽ 1656 വരെ നെതർലാന്റിന്റെ റീജന്റായിരുന്നു. 1648-ലെ ഇംഗ്ലണ്ടിലെ ആഭ്യന്തരയുദ്ധത്തിന്റെ ഫലമായി നിരവധി ആർട്ട് ശേഖരങ്ങൾ അതുമൂലം വിപണിയിലെത്തി. ആ കാലയളവിൽ അദ്ദേഹത്തിന് ധാരാളം മൂല്യവത്തായ ചിത്രങ്ങൾ സ്വന്തമാക്കാൻ കഴിഞ്ഞു. ആന്റ്‌വെർപ്, ബ്രസ്സൽസ് എന്നിവിടങ്ങളിൽ നിന്നുള്ള ആദ്യകാല നെതർലാന്റ് കലാകാരന്റെയും സമകാലീന ഫ്ലെമിഷ് കലാകാരന്മാരുടെയും മാസ്റ്റർപീസുകളും ബക്കിംഗ്ഹാമിലെയും ഹാമിൽട്ടണിലെയും ശേഖരങ്ങളിൽ നിന്നുള്ള ഇറ്റാലിയൻ പെയിന്റിംഗുകളും അദ്ദേഹം വാങ്ങി. ആർച്ച്ഡ്യൂക്ക് ലാർജ് മൗണ്ടൻ ലാൻഡ്സ്കേപ്പ് ഉൾപ്പെടെ 1400 ഓളം പെയിന്റിംഗുകൾ ശേഖരിച്ചു. അതിനുശേഷം അദ്ദേഹം വിശുദ്ധ റോമൻ ചക്രവർത്തിയായ തന്റെ മകൻ ലിയോപോൾഡ് ഒന്നാമന് ഈ ചിത്രം ഇഷ്‌ടദാനം ചെയ്തു. ലിയോപോൾഡിന്റെ ശേഖരത്തിലെ പെയിന്റിംഗും മറ്റ് കലാസൃഷ്ടികളും ഇന്ന് വിയന്നയിലെ കുൻസ്റ്റിസ്റ്റോറിസ് മ്യൂസിയത്തിൽ സൂക്ഷിച്ചിരിക്കുന്നു.
പുറംകണ്ണികൾ
വർഗ്ഗം:ലാൻഡ്സ്കേപ്പ് പെയിന്റിംഗുകൾ
തെരുവത്ത് പള്ളി
തെരുവത്ത് പള്ളി നേർച്ച.
മതമൈത്രിയുടെ ഉത്തമ ഉദാഹരണമാണ് തെരുവത്ത് പള്ളി നേർച്ച. എല്ലാ വർഷവും  മകരമാസത്തിലെ പൗർണ്ണമി നാളിലാണ് മൂന്നുദിവസം നീണ്ടു നിൽക്കുന്ന നേർച്ച ആഘോഷിക്കുന്നത്. തങ്ങളുടെ ആഗ്രഹ പൂർത്തീകരണത്തിനും ഉദ്ദേശിച്ച കാര്യം നടക്കുന്നതിനായി ജാതിമത ഭേദമെന്യെ നിരവധി ആളുകൾ തെരുവത്ത് പള്ളിയിലിലേക്ക് നേർച്ച നൽകുന്നു. കാർഷിക സംസ്കൃതിയിലധിഷ്ഠിതമായ അതിൻറെ പ്രത്യേകത കൊണ്ടാണ് തെരുവത്ത് പള്ളി നേർച്ച മറ്റ് നേർച്ചകളിൽ നിന്ന് വ്യത്യസ്തമാകുന്നത്. കാണിക്കയായി കൊണ്ടു വരുന്ന അപ്പ പെട്ടികളോടൊപ്പം തങ്ങളുടെ കൃഷിയിടത്തിൽ നിന്നു ലഭിക്കുന്ന ആദ്യത്തെ വിളവെടുപ്പും കൊണ്ടാണ് ആളുകൾ പള്ളിയിലേക്ക് വരുന്നത്. നേർച്ച നാളിൽ ഇവ ശൈഖ് തങ്ങൾക്കു സമർപ്പിക്കാൻ ഭക്തരുടെ നീണ്ട നിര തന്നെ കാണാം. നെല്ല്, നാളികേരം , അടയ്ക്ക…തുടങ്ങിയവയാണ് കാർഷിക വിളയിൽ ഏറിയതും. വളർത്തു മൃഗങ്ങളേയും പള്ളിയിലേക്ക് നേർച്ച നൽകാറുണ്ട്. പള്ളിയിലെത്തുന്ന വിഭവങ്ങളധികവും സാധാരണക്കാരൻ കാണിക്കയായി നൽകുന്നതാണ്. തലച്ചുമടിലും ആളുകൾ നേർച്ച കൊണ്ടു വരാറുണ്ട്. പണ്ടു കാലത്തും, അപൂർവ്വമായി ഇപ്പോഴും തെരുവത്ത് പള്ളിയിലേക്ക് നേ‍ർച്ച നൽകുന്നതിനായി വീടുകൾ തോറും നെല്ലും മറ്റ് വിഭവങ്ങളും ശേഖരിക്കുന്നവരുമുണ്ട്.
പള്ളിയിൽ നിന്ന് ലഭിക്കുന്ന പ്രസാദത്തിൽ പ്രധാമായും “പൂമണ്ണ്” ആണ്.
പ്രത്യേക പ്രാർത്ഥന നടത്തി ലഭിക്കുന്ന ഈ “പൂമണ്ണ്” തങ്ങളുടെ കൃഷിയിടത്തിലും മറ്റും ആദര പൂർവ്വം വിതറി മികച്ച വിളവിനായി ആളുകൾ ഉപയോഗിക്കുന്നു.
വർഗ്ഗം:കേരളത്തിലെ മുസ്ലീം മക്ബറകൾ വർഗ്ഗം:വിക്കിവൽക്കരിക്കേണ്ട ലേഖനങ്ങൾ വർഗ്ഗം:പാലക്കാട് ജില്ലയിലെ മുസ്ലീം പള്ളികൾ
വൈറ്റ് നദി
യു.എസ്. സംസ്ഥാനങ്ങളായ കൊളറാഡോ, യൂട്ടാ എന്നിവിടങ്ങളിൽ കൂടി ഒഴുകുന്ന ഏകദേശം 195 മൈൽ (314 കി.മീറ്റർ) നീളമുള്ള ഒരു നദിയാണ് വൈറ്റ് നദി. ഈ നദി ഗ്രീൻ നദിയുടെ ഒരു പോഷകനദിയുമാണ് (ഇത് കൊളറാഡോ നദിയിൽ കൂടി ഒഴുകുന്നു).
വിവരണം
വടക്കുപടിഞ്ഞാറൻ ഗാർഫീൽഡ് കൗണ്ടിയിലൂടെയും വടക്കുപടിഞ്ഞാറൻ കൊളറാഡോയിലൂടെയും രണ്ട് നദികളായാണ് വൈറ്റ് നാഷണൽ ഫോറസ്റ്റിലെ വന്യമൃഗ മേഖലകളിലൂടെ ഈ നദി ഒഴുകുന്നത്. വടക്കൻ ശാഖ വാൽ തടാകത്തിൽ നിന്നുത്ഭവിച്ച് വടക്കു പടിഞ്ഞാറ് നിന്ന് തെക്ക് പടിഞ്ഞാറോട്ട് ഒഴുകുന്നു. തെക്കൻ ശാഖ പത്തു മൈൽ പടിഞ്ഞാറ് നിന്ന് വടക്കോട്ട് തെക്ക് കിഴക്കായി ഒഴുകുന്നു. തെക്കുപടിഞ്ഞാറ് കൂടി ഒഴുകി വടക്ക് പടിഞ്ഞാറ് കൂടി ഇത് സ്പ്രിംഗ് ഗുഹ കടന്നുപോകുന്നു. കിഴക്കൻ റിയോ ബ്ലാങ്കോ കൗണ്ടിയിൽ വെച്ച് ബഫോർഡിനു സമീപത്തുവച്ച് ഇരു ശാഖകളും ഒന്നുചേരുന്നു. പടിഞ്ഞാറ്, പിന്നീട് വടക്കുപടിഞ്ഞാറ്, മീക്കർ പ്രദേശത്തുകൂടി (വൈറ്റ് റിവർ മ്യൂസിയത്തിന്റെ സൈറ്റ്), തെക്ക് വശത്തെ ഡാൻഹോർ മലനിരകൾക്കും തെക്ക് റോൺ പീഠഭൂമിയ്ക്കും ഇടയിലുള്ള വിശാലമായ താഴ്വരയിലൂടെ ഒഴുകുന്നു. മീക്കറിൽ നിന്ന് താഴേക്ക് വരുന്ന അരുവികൾ പിസീൻസ് ക്രീക്ക്, യെല്ലോ ക്രീക്ക് എന്നിവയുമായി ഇത് കൂടിചേരുന്നു. പടിഞ്ഞാറ് റിയോ ബ്ലാങ്കോ കൗണ്ടിയിൽ തെക്കുപടിഞ്ഞാറ് മാറി തെക്കുഭാഗത്തു കൂടെ ഒഴുകുന്നു. അവിടെ ഡഗ്ലസ് ക്രീക്കിനും യുട്ടായുടെ ഉന്താ കൗണ്ടിയും കടന്ന് ഔറേയിൽ എത്തുകയും അവിടെ നിന്ന് 3.2 കിലോമീറ്റർ തെക്ക് ഗ്രീൻ നദിയിൽ വന്നു ചേരുന്നു.
ബാഹ്യ ലിങ്കുകൾ
വർഗ്ഗം:അമേരിക്കയിലെ നദികൾ വർഗ്ഗം:കൊളറാഡോയിലെ നദികൾ
മംതാസ് സംഘമിത
ഒരു ഫിസിഷ്യനും ഇന്ത്യൻ രാഷ്ട്രീയക്കാരിയുമാണ് മംതാസ് സംഘമിത. പശ്ചിമ ബംഗാളിലെ ബർധമാൻ-ദുർഗാപൂരിൽ നിന്ന് (ലോക്‌സഭാ മണ്ഡലം) പതിനാറാം ലോക്‌സഭയിലേക്ക് അവർ പാർലമെന്റ് അംഗമായിരുന്നു. 2014 ലെ ഇന്ത്യൻ പൊതുതെരഞ്ഞെടുപ്പിൽ അഖിലേന്ത്യാ തൃണമൂൽ കോൺഗ്രസ് സ്ഥാനാർത്ഥിയായി അവർ വിജയിച്ചു.
തൊഴിൽപരമായി ഗൈനക്കോളജിസ്റ്റായ അവർ കൽക്കട്ട മെഡിക്കൽ കോളേജ് ആശുപത്രിയിലെ ഗൈനക്കോളജി വിഭാഗം മേധാവിയായിരുന്നു.
ആദ്യകാലജീവിതം
ബർധമാനിലെ മുനിസിപ്പൽ ഗേൾസ് സ്കൂളിലും കൊൽക്കത്തയിലെ ബ്രഹ്മോ ബാലിക ശിക്ഷാലയത്തിലും പഠിച്ച അവർ അവിടെ നിന്ന് നാല് വിഷയങ്ങളിൽ ഒന്നാം ഡിവിഷൻ ലെറ്റർ നേടി വിജയിച്ചു. അവർ ബെഥൂൺ കോളേജിൽ നിന്ന് പ്രീ-മെഡിക്കൽ പൂർത്തിയാക്കി. 1968ൽ കൊൽക്കത്ത മെഡിക്കൽ കോളേജിൽ നിന്ന് എംബിബിഎസ് പാസായി. ഇതിനെത്തുടർന്ന് 1970- ൽ കൽക്കട്ട സർവകലാശാലയിൽ നിന്ന് ഡിജിഒയും ഡൽഹി സർവകലാശാലയിൽ നിന്ന് എംഡിയും (ഒടിജി) ലഭിച്ചു. ഉപരിപഠനത്തിനായി അവർ യുകെയിലേക്ക് പോയി. She went to UK for higher studies.
അവലംബം
വർഗ്ഗം:1946-ൽ ജനിച്ചവർ
ഫാൻ ദര്യ
ഫാൻ ദര്യ (Фандарья)  താജിക്കിസ്ഥാനിലെ സുഗ്ദ് മേഖലയിലെ അയ്നി ജില്ലയിലൂടെ ഒഴുകുന്ന ഒരു നദിയാണ്. 24 കിലോമീറ്റർ (15 മൈൽ) നീളമുള്ള ഫാൻ ദര്യയുടെ (അതിന്റെ ഉറവിട നദിയായ യാഗ്നോബ് ഉൾപ്പെടെ 140 കിലോമീറ്റർ), നീർത്തട പ്രദേശം ഏകദേശം 3,230 ചതുരശ്ര കിലോമീറ്റർ (1,250 ചതുരശ്ര മൈൽ) ആണ്. സെരവ്ഷാൻ നദിയുടെ ഒരു പ്രധാന ഇടത് പോഷകനദിയാണിത്.
യഗ്നോബ് താഴ്‌വരയിൽ നിന്ന് പടിഞ്ഞാറോട്ട് ഒഴുകുന്ന യാഗ്നോബ് നദി, ഇസ്‌കന്ദർകുൾ തടാകത്തിൽ നിന്ന് ഉത്ഭവിച്ച് കിഴക്കോട്ട് ഒഴുകുന്ന ഇസ്‌കന്ദർ ദര്യ എന്നീ നദികളുടെ സംഗമസ്ഥാനത്തുവച്ചാണ് ഫാൻ ദര്യ നദി രൂപപ്പെടുന്നത്. വടക്ക് സെരവ്‌ഷാൻ പർവതനിരകൾക്കും തെക്ക് ഗിസാർ പർവതനിരകൾക്കും പടിഞ്ഞാറ് ഫാൻ പർവതനിരകൾക്കും ഇടയിലുള്ള താഴ്‌വരകളിൽ നീർത്തടം സൃഷ്ടിക്കുന്നത് യാഗ്നോബ്, ഇസ്‌കന്ദർ ദര്യ നദികളാണ്. ഫാൻ ദര്യ വടക്കോട്ട് ഒഴുകുന്ന ഫാൻ ദര്യ സെരവ്ഷാൻ പർവതനിരകൾ കടന്ന് അയ്നി പട്ടണത്തിന് സമീപത്തുവച്ച് സെരവ്ഷാൻ നദിയിൽ ചേരുന്നു.
ഫാൻ ദര്യയുടെ ഡ്രെയിനേജ് ബേസിൻ സെരവ്ഷാൻ, ഗിസാർ ശ്രേണികൾക്കിടയിൽ ഒതുങ്ങിനിൽക്കുന്നു. ഈ ശ്രേണികൾ പടിഞ്ഞാറ് ഫാൻ പർവതങ്ങളാലും കിഴക്ക് മാറ്റ്ച്ച പർവതങ്ങളാലും ബന്ധിപ്പിച്ചിരിക്കുന്നു. ഇസ്‌കന്ദർകുൾ ഉൾപ്പെടെ ഈ പ്രദേശത്ത് കിടക്കുന്ന തടാകങ്ങളും നദികളും ഫാൻ ദര്യയിലേക്ക് ഒഴുകുന്നു. ദുഷാൻബെയെ താഷ്‌കന്റുമായി ബന്ധിപ്പിക്കുന്ന M34 ഹൈവേ, ഫാൻ ദര്യയുടെ മുഴുവൻ ഗതിയേയും പിന്തുടർന്ന് മലയിടുക്കിലൂടെ അയ്‌നി പട്ടണത്തിലേയ്ക്ക് പോകുന്നു.
ഒരേ റാങ്ക് ഒരേ പെൻഷൻ
ഒരേ റാങ്കിൽ ഒരേ സർവ്വീസ് കാലയളവ് പൂർത്തിയാക്കി വിരമിച്ച എല്ലാവർക്കും വിരമിക്കൽ തീയതി പരിഗണിക്കാതെ ഒരേ പെൻഷൻ നൽകുന്ന പദ്ധതിയാണ് ഒരേ റാങ്ക് ഒരേ പെൻഷൻ (One Rank One Pension (OROP)). 1973 വരെ ഇന്ത്യൻ സായുധസേനയിലെ ഉദ്യോഗസ്ഥർക്ക് പെൻഷൻ ലഭിച്ചിരുന്നത് ഈ രീതിയിലായിരുന്നു. എന്നാൽ, 1973-ൽ മൂന്നാം ശമ്പളക്കമ്മീഷന്റെ നിർദ്ദേശത്തോടെ സർക്കാർജീവനക്കാർക്കു ലഭിച്ചിരുന്ന രീതിയിൽ സൈനികർക്കും പെൻഷൻ ലഭിച്ചു തുടങ്ങി. അതോടെ OROP രീതി നിർത്തലാവുകയും ചെയ്തു. പദ്ധതി വീണ്ടും നടപ്പിലാക്കണമെന്ന ആവശ്യത്തോടെ വിമുക്തഭടൻമാർ സമരങ്ങൾ നടത്തി. 42 വർഷങ്ങൾ നീണ്ട പോരാട്ടങ്ങൾക്കു ശേഷം 2015 സെപ്റ്റംബർ 5-ന് 'ഒരേ റാങ്ക് ഒരേ പെൻഷൻ' പദ്ധതി പ്രഖ്യാപിക്കപ്പെട്ടു. പ്രതിരോധ മന്ത്രി മനോഹർ പരീഖർ ആയിരുന്നു പദ്ധതിയുടെ പ്രഖ്യാപനം നടത്തിയത്. 2013 കലണ്ടർ വർഷത്തെ അടിസ്ഥാനമാക്കി നടപ്പിലാക്കുന്ന പദ്ധതിക്ക് 2014 ജൂലൈ 1 മുതൽ പ്രാബല്യമുണ്ടാകും. സൈനികർക്കു വേണ്ടി പ്രഖ്യാപിക്കപ്പെട്ട OROP പദ്ധതിയ്ക്കായി റെയിൽവേ ജീവനക്കാരും പാരാമിലിട്ടറി ഉദ്യോഗസ്ഥരും ആവശ്യമുന്നയിച്ചിരുന്നു. .
1973-നു മുമ്പ്
1973-നു മുമ്പ് ഇന്ത്യൻ സായുധസേനയിലെ ഉദ്യോഗസ്ഥർക്ക് 'ഒരു റാങ്ക്, ഒരു പെൻഷൻ' രീതിയിലായിരുന്നു പെൻഷൻ ലഭിച്ചിരുന്നത്. സർവ്വീസിലെ അവസാന ശമ്പളത്തിന്റെ എഴുപതു ശതമാനത്തോളം തുക പെൻഷനായി ലഭിച്ചിരുന്നു.
1973-ലെ മൂന്നാം ശമ്പളക്കമ്മീഷന്റെ നിർദ്ദേശം
1973-ൽ മൂന്നാം ശമ്പളക്കമ്മീഷന്റെ നിർദ്ദേശപ്രകാരം സൈനികരുടെ പെൻഷൻ കുറയ്ക്കുവാൻ സർക്കാർ തീരുമാനിച്ചു. അവസാന ശമ്പളത്തിന്റെ 70% തുക പെൻഷനായി നൽകുന്നത് വെട്ടിക്കുറച്ച് 50 ശതമാനമാക്കി. അതോടെ മറ്റു കേന്ദ്രസർക്കാർ ഉദ്യോഗസ്ഥർക്ക് ലഭിച്ചിരുന്നത് പോലെ സൈനികർക്കും പെൻഷൻ ലഭിച്ചുതുടങ്ങി. സർവീസിൽ 33 വർഷം പൂർത്തിയാക്കുന്നവർക്കു മാത്രമേ ഫുൾപെൻഷൻ ലഭിക്കുകയുള്ളൂ.
ശമ്പളക്കമ്മീഷന്റെ നിർദ്ദേശ പ്രകാരം പത്തുവർഷത്തിലൊരിക്കൽ സൈനികരുടെ ശമ്പളം വർദ്ധിപ്പിക്കുന്നുണ്ട്‌. സർവീസിലെ അവസാന ശമ്പളത്തിന്റെ പകുതി തുക പെൻഷനായി നൽകുന്നതിനാൽ പുതുതായി വിരമിക്കുന്നവർക്ക്, മുമ്പ് വിരമിച്ചവരെക്കാൾ കൂടുതൽ തുക പെൻഷനായി ലഭിക്കുന്നു. ഒരേ റാങ്കും ഒരേ സർവ്വീസ് കാലയളവുമുണ്ടായിരുന്നിട്ടും നേരത്തേ വിരമിച്ചവർക്കു കുറഞ്ഞ പെൻഷൻ ലഭിക്കുന്ന സ്ഥിതി വന്നുചേർന്നു.
ഒരേ സേവനത്തിനു വ്യത്യസ്ത പെൻഷൻ നൽകുന്നത് ഒഴിവാക്കുവാനായി നിർദ്ദേശിക്കപ്പെട്ട ഒരു ആശയമാണ് 'ഒരേ റാങ്ക് ഒരേ പെൻഷൻ'. ഒരേ റാങ്കും ഒരേ സർവ്വീസ് കാലാവധിയുമുള്ളവർക്ക് തുല്യ പെൻഷൻ എന്നതാണ് ഇതിന്റെ അടിസ്ഥാനം.
1973-നു ശേഷം
മൂന്നാം ശമ്പളക്കമ്മീഷന്റെ നിർദ്ദേശം അംഗീകരിക്കുവാൻ സൈനികർ തയ്യാറായിരുന്നില്ല.'ഒരേ റാങ്ക് ഒരേ പെൻഷൻ' രീതി പുനഃസ്ഥാപിക്കുവാൻ അവർ സർക്കാരിനോട് ആവശ്യപ്പെട്ടു. എന്നാൽ അവരുടെ ആവശ്യങ്ങൾ അംഗീകരിക്കുവാൻ അന്നത്തെ സർക്കാർ തയ്യാറായിരുന്നില്ല. 1973-നു ശേഷം നിലവിൽ വന്ന സർക്കാരുകളൊന്നും പദ്ധതി നടപ്പിലാക്കുവാൻ ശ്രമിച്ചിരുന്നില്ല. പദ്ധതി നടപ്പിലായാൽ കനത്ത സാമ്പത്തിക പ്രതിസന്ധികൾ നേരിടേണ്ടി വന്നേക്കുമെന്ന ചിന്തയാണ് ഇതിനു തടസ്സമായി നിന്നത്.
വിമുക്തഭടൻമാർ 1973 മുതൽ തന്നെ OROP പദ്ധതിക്കുവേണ്ടി സമരം ആരംഭിച്ചു. 1982-ൽ കേണൽ ഇന്ദ്രജിത്ത് സിങ് ഓൾ ഇന്ത്യ എക്സ് സർവ്വീസ്മെൻ അസോസിയേഷൻ രൂപീകരിച്ചു സമരം ശക്തമാക്കി. ഇന്ദിരാഗാന്ധി മുതൽ മൻമോഹൻ സിങ് വരെയുള്ള എല്ലാ പ്രധാനമന്ത്രിമാരോടും പദ്ധതി നടപ്പിലാക്കുവാൻ അദ്ദേഹം അഭ്യർത്ഥിച്ചിരുന്നെങ്കിലും ഫലമുണ്ടായില്ല.
2015-ൽ
OROP പദ്ധതി നടപ്പിലാക്കുവാനായി വിമുക്തഭടൻമാർ ആരംഭിച്ച സമരം 2015-ൽ 42 വർഷങ്ങൾ പൂർത്തിയാക്കി. 2015 ജൂൺ 16-നു റിട്ട. മേജർ ജനറൽ സത്ബീർ സിങ്ങിന്റെ നേതൃത്വത്തിൽ ഡൽഹിയിലെ ജന്തർ മന്ദറിൽ വിമുക്തഭടൻമാർ ആരംഭിച്ച സമരം ഏറെ ശ്രദ്ധിക്കപ്പെട്ടു. സത്ബീർ സിങ് നയിക്കുന്ന എക്സ് സർവ്വീസ് മൂവ്മെന്റിലെ വിമുക്തഭടൻമാർ നിരാഹാരം ഉൾപ്പെടെയുള്ള സമരങ്ങളിൽ പങ്കെടുക്കുകയും ചെയ്തു. സമരം 83 ദിനങ്ങൾ പിന്നിട്ടപ്പോൾ OROP പദ്ധതി പ്രഖ്യാപിക്കുവാൻ സർക്കാർ നിർബന്ധിതരാവുകയായിരുന്നു. അങ്ങനെ 2015 സെപ്റ്റംബർ 5ലെ അദ്ധ്യാപക ദിനത്തിൽ പ്രതിരോധമന്ത്രി മനോഹർ പരീഖർ സൈനികർക്കായി 'ഒരേ റാങ്ക് ഒരേ പെൻഷൻ' പദ്ധതി പ്രഖ്യാപിച്ചു. പദ്ധതിയുടെ വിശദമായ ഉത്തരവ് പിന്നീട് പുറത്തുവരുമെന്നാണ് അദ്ദേഹം അറിയിച്ചിരുന്നത്.
പദ്ധതിയുടെ ആവശ്യകത
വിരമിക്കുന്ന വർഷത്തെ അവസാന ശമ്പളത്തിന്റെ അടിസ്ഥാനത്തിലാണ് നിലവിൽ പെൻഷൻ നിശ്ചയിക്കുന്നത്.
ഒരേ റാങ്കിൽ ഒരേ സർവ്വീസ് കാലയളവ് പൂർത്തിയാക്കി 2005-ലും 2015-ലും വിരമിച്ചവർക്ക് ലഭിക്കുന്ന പെൻഷൻ വ്യത്യസ്തമാണ്. കാരണം 2005-ലെയും 2015-ലെയും ശമ്പളം വ്യത്യസ്തമാണ്. ശമ്പള കമ്മീഷന്റെ നിർദ്ദേശപ്രകാരം പത്തു വർഷത്തിലൊരിക്കൽ ശമ്പളം വർദ്ധിപ്പിക്കുന്നതിനാലാണ് ഇത് സംഭവിക്കുന്നത്. ശമ്പളത്തിലുണ്ടാകുന്ന വ്യത്യാസം പെൻഷനിലുമുണ്ടാകുന്നു. കൂടുതൽ ശമ്പളമുള്ളവർക്ക് കൂടുതൽ പെൻഷൻ ലഭിക്കുന്നു. ഒരേ റാങ്കും ഒരേ സേവന കാലയളവും ഉണ്ടായിരുന്നിട്ടും 2005-ൽ വിരമിച്ചവർക്ക് 2015-ൽ വിരമിച്ചവരെക്കാൾ കുറഞ്ഞ പെൻഷനാണ് ലഭിക്കുന്നത്.
1996-നു മുമ്പ് വിരമിച്ച ശിപായിക്ക് 2006-ൽ വിരമിച്ച ശിപായിയെക്കാൾ 82% കുറവു പെൻഷനാണ് ലഭിക്കുന്നത്‌. മേജർമാരുടെ പെൻഷനിൽപ്പോലും 53%ത്തിന്റെ വ്യത്യാസമുണ്ട്.
ഒരേ സേവനത്തിനു വിവിധ പെൻഷൻ നൽകേണ്ടിവരുന്ന അവസ്ഥ ഇല്ലാതാക്കി പെൻഷനിൽ തുല്യത ഉറപ്പുവരുത്തുവാൻ 'ഒരേ റാങ്ക് ഒരേ പെൻഷൻ' പദ്ധതിയിലൂടെ കഴിയുന്നു.
സർക്കാർ അംഗീകരിച്ച പദ്ധതി
2015 സെപ്റ്റംബർ 5-നാണ് 'ഒരേ റാങ്ക്, ഒരേ പെൻഷൻ' പദ്ധതി സർക്കാർ പ്രഖ്യാപിച്ചത്‌. പദ്ധതിയുടെ വിജ്ഞാപനം പുറത്തിറങ്ങിയത് 2015 നവംബർ 7-നായിരുന്നു. . ഒരേ റാങ്കും ഒരേ സർവ്വീസ് കാലാവധിയുമുള്ള വിമുക്തഭടൻമാർക്ക് വിരമിച്ച തീയതി നോക്കാതെ തുല്യപെൻഷൻ ലഭ്യമാക്കുകയാണ് പദ്ധതിയുടെ ലക്ഷ്യം.
പദ്ധതിയുടെ പ്രത്യേകതകൾ ;
എതിർപ്പുകൾ
ഏറെ വർഷങ്ങളായി ആഗ്രഹിച്ചിരുന്ന പദ്ധതി നടപ്പിലായെങ്കിലും വിമുക്തഭടൻമാർ നിരാശയിലാണ്. കാരണം അവർ ആവശ്യപ്പെട്ടിരുന്ന പല വ്യവസ്ഥകളും സർക്കാർ അംഗീകരിച്ചിട്ടില്ല. അതിനാൽ തങ്ങളുടെ സമരം ശക്തമായി തുടരുവാനാണ് അവർ തീരുമാനിച്ചിരിക്കുന്നത്.
അവലംബം
വർഗ്ഗം:ഭാരതസർക്കാരിന്റെ ക്ഷേമപദ്ധതികൾ‎
എൽ. ശങ്കർ
ഭാരതീയനായ ഒരു വയലിൻ വാദകനും സംഗീതസംവിധായകനും ആണ് എൽ.ശങ്കർ.(ലക്ഷ്മീനാരായണ ശങ്കർ. ജ:1950 ചെന്നൈ, തമിഴ്നാട്)
ജീവിതരേഖ
ശ്രീലങ്കയിലെ ജാഫ്നയിൽ ബാല്യകാലം ചെലവിട്ട ശങ്കറിന്റെ പിതാവ് സംഗീതാദ്ധ്യപകനായിരുന്നു. മാതാപിതാക്കളിൽ നിന്നും സംഗീതപാഠങ്ങൾ അഭ്യസിച്ച ശങ്കർ നന്നേ ചെറുപ്പത്തിൽ തന്നെ പ്രശസ്തരായ പല സംഗീതജ്ഞന്മാർക്കും വയലിനിൽ അകമ്പടി നൽകുകയുണ്ടായി. ചെമ്പൈ, ശെമ്മാങ്കുടി എന്നിവർ അതിൽപ്പെടും. കർണ്ണാടക സംഗീതത്തിൽ താത്പര്യം പുലർത്തിയ ശങ്കർ പിൽക്കാലത്ത് പാശ്ചാത്യസംഗീതത്തിലും പ്രാഗല്ഭ്യം നേടുകയുണ്ടായി. പ്രശസ്ത വയലിൻ വാദകരായ എൽ. വൈദ്യനാഥൻ, എൽ. സുബ്രഹ്മണ്യം എന്നിവർ ശങ്കറിന്റെ സഹോദരങ്ങളാണ്.
അവലംബം
വർഗ്ഗം:വയലിനിസ്റ്റുകൾ വർഗ്ഗം:കർണ്ണാടകസംഗീതജ്ഞർ
ജിബോർഡ്
ആൻഡ്രോയ്ഡ്, ഐ.ഒ.എസ്. ഉപകരണങ്ങൾക്കായി ഗൂഗിൾ വികസിപ്പിച്ചെടുത്ത ഒരു വെർച്വൽ കീബോർഡ് ആപ്പാണ് ജിബോർഡ്. ഇത് 2016 മെയ് മാസത്തിൽ ആദ്യമായി ഐഒഎസ്-ൽ പുറത്തിറങ്ങി, തുടർന്ന് 2016 ഡിസംബറിൽ ആൻഡ്രോയിഡിൽ റിലീസ് ചെയ്തു, ആൻഡ്രോയിഡിൽ അതിനകം സ്ഥാപിതമായ ഗൂഗിൾ കീബോർഡ് ആപ്പിലേക്കുള്ള ഒരു പ്രധാന അപ്‌ഡേറ്റായി ആണ് ഇത് വന്നത്.
2018 ഓഗസ്റ്റിൽ, ഗൂഗിൾ പ്ലേ സ്റ്റോറിൽ ജിബോർഡ് 1 ബില്ല്യൺ ഇൻസ്റ്റാളുകൾ കടന്നു ഏറ്റവും ജനപ്രിയമായ ആൻഡ്രോയ്ഡ് ആപ്പുകളിൽ ഒന്നായി മാറി. ഇൻസ്റ്റാളുകൾ ഗൂഗിൾ പ്ലേ സ്റ്റോർ ആണ് അളക്കുന്നത്, അതിൽ ഉപയോക്താക്കളുടെ ഡൗൺലോഡുകളും ആപ്പിന്റെ പ്രീ-ഇൻസ്റ്റാൾ ചെയ്ത സന്ദർഭങ്ങളും ഉൾപ്പെടുന്നു.
സവിശേഷതകൾ
ജിബോർഡ് ഒരു വെർച്വൽ കീബോർഡ് ആപ്പാണ്. വെബ് ഫലങ്ങളും (ആപ്പിന്റെ ആൻഡ്രോയിഡ് പതിപ്പിൽ ഇത് നീക്കം ചെയ്തു) പ്രവചന ഉത്തരങ്ങളും, ജിഫ്, ഇമോജി ഉള്ളടക്കം എന്നിവ എളുപ്പത്തിൽ തിരയലും പങ്കിടലും, സന്ദർഭത്തിനനുസരിച്ച് അടുത്ത വാക്ക് നിർദ്ദേശിക്കുന്ന ടൈപ്പിംഗ് എഞ്ചിൻ എന്നിവയുൾപ്പെടെ ഗൂഗിൾ തിരയൽ ഇതിൽ ഉൾപ്പെടുന്നു. 2016 മെയ് മാസത്തിൽ ഐഒഎസ്-ൽ സമാരംഭിച്ചപ്പോൾ, Gboard ഇംഗ്ലീഷ് ഭാഷയെ മാത്രമേ പിന്തുണച്ചിരുന്നുള്ളൂ, ആൻഡ്രോയിഡ് പ്ലാറ്റ്‌ഫോമിൽ ലോഞ്ച് ചെയ്യുന്ന സമയത്ത് അത് "100-ലധികം ഭാഷകളെ" പിന്തുണച്ചിരുന്നു. "വരും മാസങ്ങളിൽ" Gboard കൂടുതൽ ഭാഷകൾ ചേർക്കുമെന്ന് Google പ്രസ്താവിക്കുന്നു. 2019 ഒക്ടോബർ വരെ, 916 ഭാഷകൾ പിന്തുണയ്ക്കുന്നു.
ഫ്ലട്ടർ (സോഫ്റ്റ്‌വെയർ)
ഗൂഗിൾ സൃഷ്ടിച്ച ഒരു ഓപ്പൺ സോഴ്‌സ് യു.ഐ ടൂൾകിറ്റാണ് ഫ്ലട്ടർ. ആൻഡ്രോയ്ഡ്, ഐ.ഒ.എസ്. എന്നിവയ്‌ക്കായുള്ള അപ്ലിക്കേഷനുകൾ വികസിപ്പിക്കുന്നതിനും, ഗൂഗിളിന്റെ ഫ്യൂഷിയയ്ക്കായി അപ്ലിക്കേഷനുകൾ സൃഷ്‌ടിക്കുന്നതിനുമുള്ള പ്രാഥമിക മാർഗ്ഗമായും ഇത് ഉപയോഗിക്കുന്നു.
ജിബോർഡ്
സവിശേഷതകൾ
2016 ഓഗസ്റ്റിൽ പുറത്തിറക്കിയ ആപ്പിന്റെ ഐഒഎസ് അപ്‌ഡേറ്റിൽ ഫ്രഞ്ച്, ജർമ്മൻ, ഇറ്റാലിയൻ, പോർച്ചുഗീസ്, സ്പാനിഷ് ഭാഷകൾ ചേർത്തു, കൂടാതെ ഇത് കീബോർഡ് എഴുതിയ ടെക്‌സ്‌റ്റുമായി ബന്ധപ്പെട്ട ജിഫ്-കൾ നിർദ്ദേശിക്കുന്ന "smart GIF suggestions (സ്മാർട്ട് ജിഫ് നിർദ്ദേശങ്ങൾ)" വാഗ്ദാനം ചെയ്യുന്നു. ഒരു ഡാർക്ക് തീമിനായി കീബോർഡ് പുതിയ ഓപ്ഷനുകൾ വാഗ്ദാനം ചെയ്യുന്നു, അല്ലെങ്കിൽ കീബോർഡിന്റെ പശ്ചാത്തലമായി ക്യാമറ റോളിൽ നിന്ന് ഒരു വ്യക്തിഗത ചിത്രം ചേർക്കുന്നു. 2018 മാർച്ചിലെ മറ്റൊരു അപ്‌ഡേറ്റ്, ക്രൊയേഷ്യൻ, ചെക്ക്, ഡാനിഷ്, ഡച്ച്, ഫിന്നിഷ്, ഗ്രീക്ക്, പോളിഷ്, റൊമാനിയൻ, ബലൂചി, സ്വീഡിഷ്, കറ്റാലൻ, ഹംഗേറിയൻ, മലായ്, റഷ്യൻ, ലാറ്റിനമേരിക്കൻ സ്പാനിഷ്, ടർക്കിഷ് ഭാഷകൾ എന്നിവയും വോയിസ് ഡിക്റ്റേഷനുള്ള പിന്തുണയും ചേർത്തു. സ്പേസ് ബാറിലെ മൈക്ക് ബട്ടൺ ദീർഘനേരം അമർത്തിപ്പിടിച്ച് സംസാരിക്കാൻ ഇത് ഉപയോക്താക്കളെ പ്രാപ്തരാക്കുന്നു. 2017 ഏപ്രിലിൽ, ജിബോർഡ് 11 പുതിയ ഭാഷകൾ ചേർത്തു, പിന്തുണയ്‌ക്കുന്ന ഇന്ത്യൻ ഭാഷകളുടെ ആകെ എണ്ണം 22 ആക്കി.
ഫ്ലട്ടർ (സോഫ്റ്റ്‌വെയർ)
2015-ൽ ആദ്യമായി ഫ്ലട്ടറിനെ കുറിച്ചുള്ള വിവരണങ്ങൾ രേഖപ്പെടുത്തുകയും, പിന്നീട് 2017 മെയ് മാസത്തിൽ ഫ്ലട്ടർ ആദ്യമായി പുറത്തിറങ്ങുകയും ചെയ്തു.
ചരിത്രം
ഫ്ലട്ടറിന്റെ ആദ്യ പതിപ്പ് "സ്കൈ" എന്നായിരുന്നു അറിയപ്പെട്ടത്. അത് ആൻഡ്രോയിഡ് ഓപ്പറേറ്റിംഗ് സിസ്റ്റത്തിലാണ് പ്രവർത്തിച്ചിരുന്നത്. 2015-ലെ ഡാർട്ട് ഡെവലപ്പർ ഉച്ചകോടിയിൽ ഇത് ഒരു സെക്കൻഡിൽ 120 ഫ്രെയിമുകളിൽ സ്ഥിരതയോടെ റെൻഡർ ചെയ്യാൻ കഴിയുമെന്ന ധാരണയിൽ അവതരിപ്പിക്കപ്പെട്ടു. 2018 സെപ്റ്റംബറിൽ ഷാങ്ഹായിൽ നടന്ന ഗൂഗിൾ ഡെവലപ്പർ ഡേയ്‌സിന്റെ മുഖ്യ പ്രഭാഷണത്തിനിടെ, ഫ്ലട്ടർ 1.0-ന് മുമ്പുള്ള അവസാനത്തെ പ്രധാന പതിപ്പായ ഫ്ലട്ടർ റിലീസ് പ്രിവ്യൂ 2 ഗൂഗിൾ പ്രഖ്യാപിച്ചു. ആ വർഷം ഡിസംബർ 4-ന്, ഫ്ലട്ടർ ലൈവ് ഇവന്റിൽ ഫ്ലട്ടർ 1.0 പുറത്തിറക്കി. ഇത് ഫ്രെയിംവർക്കിന്റെ ആദ്യ സ്ഥിരതയുള്ള പതിപ്പിനെ സൂചിപ്പിക്കുന്നു. 2019 ഡിസംബർ 11-ന് ഫ്ലട്ടർ ഇന്ററാക്ടീവ് ഇവന്റിൽ ഫ്ലട്ടർ 1.12 പുറത്തിറങ്ങി.
ജിബോർഡ്
സവിശേഷതകൾ
2017 ജൂണിൽ, കൈകൊണ്ട് വരച്ച ഇമോജികൾ തിരിച്ചറിയുന്നതിനും ഒറ്റ പദങ്ങളേക്കാൾ മുഴുവൻ വാക്യങ്ങൾ പ്രവചിക്കാനുള്ള കഴിവുമായി ആൻഡ്രോയിഡ് ആപ്പ് അപ്ഡേറ്റ് ചെയ്തു. പ്രവർത്തനം പിന്നീട് ഐഒഎസ് ആപ്പിലേക്ക് വരുമെന്ന് പ്രതീക്ഷിക്കുന്നു. 2019 മാർച്ചിൽ ഓഫ്‌ലൈൻ വോയ്‌സ് തിരിച്ചറിയൽ ചേർത്തു.
ഫ്ലട്ടർ (സോഫ്റ്റ്‌വെയർ)
ചരിത്രം
2020 മെയ് 6-ന്, ഡാർട്ട് സോഫ്‌റ്റ്‌വെയർ ഡെവലപ്‌മെന്റ് കിറ്റ് (SDK) പതിപ്പ് 2.8, ഫ്ലട്ടർ 1.17.0 എന്നിവ പുറത്തിറക്കി. ഐഒഎസ് ഉപകരണങ്ങളിലെ പ്രകടനം ഏകദേശം 50% മെച്ചപ്പെടുത്തുന്ന മെറ്റൽ എപിഐ(API)-യ്‌ക്കുള്ള പിന്തുണയും പുതിയ മെറ്റീരിയൽ വിജറ്റുകളും നെറ്റ്‌വർക്ക് ട്രാക്കിംഗ് വികസിപ്പിക്കുന്ന ഉപകരണങ്ങളും ചേർക്കുന്നു.
ജിബോർഡ്
സവിശേഷതകൾ
2020 ഫെബ്രുവരി 12-ന്, "ഇമോജി കിച്ചൻ" എന്ന പുതിയ ഫീച്ചർ അവതരിപ്പിച്ചു, അത് ഉപയോക്താക്കളെ വ്യത്യസ്ത ഇമോജികൾ മാഷ് അപ്പ് ചെയ്യാനും സന്ദേശമയയ്‌ക്കുമ്പോൾ അവ സ്റ്റിക്കറുകളായി ഉപയോഗിക്കാനും അനുവദിക്കുന്നു. വ്യാകരണ തിരുത്തൽ 2021 ഒക്ടോബറിൽ (ആദ്യം പിക്സൽ 6 സീരീസിൽ) അവതരിപ്പിച്ചു.
ഹിരോഷി അമാനോ
ജാപ്പനീസ് ഭൗതികശാസ്ത്ര ഗവേഷകനാണ് ഹിരോഷി അമാനോ (ജനനം: സെപ്റ്റംബർ 11, 1960). കൂടുതൽ ഊർജക്ഷമവും ദീപ്തവുമായ ബ്ലൂ ലൈറ്റ് എമിറ്റിംഗ് ഡ യോഡുകൾ (എൽ ഇ ഡി) വികസിപ്പിച്ചതിനും ബന്ധപ്പെട്ട ഗവേഷണങ്ങൾക്കും ഹിരോഷി അമാനോ മറ്റു ജാപ്പനീസ് ഗവേഷകരായ ഇസാമു അകസാക്കി, ഷൂജി നകാമുറ എന്നിവരോടൊപ്പം 2014 ലെ ഭൗതികശാസ്ത്രത്തിനുള്ള  നോബൽ സമ്മാനത്തിന് അർഹനായി. .
ജിബോർഡ്
സ്വീകരണം
2016-ൽ, വാൾസ്ട്രീറ്റ് ജേണൽ കീബോർഡിനെ, പ്രത്യേകിച്ച് അതിന്റെ സംയോജിത ഗൂഗിൾ തിരയൽ സവിശേഷതയെ പ്രശംസിച്ചു. എന്നിരുന്നാലും, ഉപകരണത്തിലെ മറ്റ് ആപ്പുകളുമായുള്ള സംയോജനം ആപ്പ് നിലവിൽ പിന്തുണയ്‌ക്കുന്നില്ല, അതായത് ഇപ്പോൾ "പുലിമുരുകൻ സിനിമ ടിക്കറ്റുകൾ വാങ്ങുക" പോലുള്ള ചോദ്യങ്ങൾ ഉപയോക്താക്കളെ അവരുടെ ഫോണിൽ ഇൻസ്‌റ്റാൾ ചെയ്‌തിരിക്കുന്ന സിനിമാ ടിക്കറ്റുകൾക്കായുള്ള ആപ്പിന് പകരം വെബ് ബ്രൗസറിലേക്ക് ആണ് അയയ്‌ക്കുന്നത്. വാൾസ്ട്രീറ്റ് ജേർണലും പ്രവചനാത്മക ടൈപ്പിംഗ് എഞ്ചിനെ പ്രശംസിച്ചു, ഇത് "മിക്ക എതിരാളികളെയും മറികടക്കുന്നു" എന്നും "ഉപയോഗിക്കുമ്പോൾ അത് കൂടുതൽ മികച്ചതാകുന്നു" എന്നും അവർ പ്രസ്താവിച്ചു. ജിബോർഡ് "നിങ്ങൾ വാക്കുകൾ ടൈപ്പ് ചെയ്യുമ്പോൾ ഇമോജികൾ സമർത്ഥമായി നിർദ്ദേശിക്കുന്നു" എന്നും അവർ കണ്ടെത്തി. വൺ-ഹാൻഡ് മോഡിന്റെ അഭാവവും (ആൻഡ്രോയ്ഡിനായി 2016-മെയ് ൽ ചേർത്ത ഒരു സവിശേഷത), അതുപോലെ തന്നെ നിറമോ കീകളുടെ വലുപ്പമോ മാറ്റുന്നതിനുള്ള ഓപ്ഷനുകളുടെ അഭാവവും ആണ് എടുത്തു പറഞ്ഞ പോരായ്മകൾ.
ഫ്ലട്ടർ (സോഫ്റ്റ്‌വെയർ)
ചരിത്രം
2021 മാർച്ച് 3-ന്, ഒരു ഓൺലൈൻ ഫ്ലട്ടർ എൻഗേജ് ഇവന്റിനിടെ ഗൂഗിൾ ഫ്ലട്ടർ 2 പുറത്തിറക്കി. പുതിയ കാൻവാസ് കിറ്റ്(CanvasKit) റെൻഡററും വെബ് നിർദ്ദിഷ്ട വിജറ്റുകളും, വിൻഡോസ്(Windows), മാക്ഒഎസ്(macOS), ലിനക്സ്(Linux) എന്നിവയ്‌ക്കുള്ള ഡെസ്‌ക്‌ടോപ്പ് ആപ്ലിക്കേഷൻ പിന്തുണയും മെച്ചപ്പെടുത്തിയ ആഡ്-ടു-ആപ്പ് എപിഐകളും ഉള്ള വെബ് അധിഷ്‌ഠിത ആപ്ലിക്കേഷനുകൾക്ക് ഈ പ്രധാന അപ്‌ഡേറ്റ് ഔദ്യോഗിക പിന്തുണ നൽകി. ഈ പതിപ്പ് ഡാർട്ട് 2.0 ഉപയോഗിക്കുന്നു. സുരക്ഷിതത്വമുള്ള നൾ-സേഫ്റ്റി ഫീച്ചർ ഡാർട്ടിന്റെ ഈ പതിപ്പിൽ ഉൾപ്പെടുത്തിയിട്ടുണ്ടായിരുന്നു. ഇത് നിരവധി ബ്രേക്കിംഗ് മാറ്റങ്ങൾക്കും, നിരവധി ബാഹ്യ പാക്കേജുകളിൽ പ്രശ്നങ്ങൾക്കും കാരണമായി. എന്നിരുന്നാലും, ഈ പ്രശ്നങ്ങൾ ലഘൂകരിക്കുന്നതിനുള്ള നിർദ്ദേശങ്ങളും ഉപകരണങ്ങളും ഫ്ലട്ടർ ടീം ഉൾപ്പെടുത്തിയിട്ടുണ്ട്.
ഹിരോഷി അമാനോ
ജീവിതരേഖ
1960-ൽ ജപ്പാനിലെ ഹമാമറ്റ്‌സുവിൽ ജനിച്ച അമാനോ 1982-ൽ ബിരുദവിദ്യാർഥിയായി നഗോയാ സർവകലാശാലയിൽ എത്തി. ഇസാമു അകസാകിയുമായുളള ഗവേഷണക്കൂട്ടായ്മ അവിടന്നാണ് ആരംഭിച്ചത്. 1989-ൽ പിഎച്ച്.ഡി. നേടി അവിടെത്തന്നെ റിസർച്ച് അസിസ്റ്റൻറായി ഗവേഷണം തുടങ്ങി.1992-ൽ മെയ്ജോ യൂണിവഴ്സിറ്റിയിൽ അസിസ്റ്റൻറ് പ്രഫസറായി നിയമിതനായ അമാനോ 2002-ൽ പ്രഫസറായി. അതേ വർഷം തന്നെ നഗോയ സർവകലാശാലയുടെ ക്ഷണം സ്വീകരിച്ച് അങ്ങോട്ടു മാറി. ഇപ്പോഴും തുടരുന്നു. അകസാകി-അമാനോ ഗവേഷണ പ്രബന്ധങ്ങൾ നിരവധിയാണ്.
ജിബോർഡ്
പുറം കണ്ണികൾ
വർഗ്ഗം:ഐ.ഒ.എസ് സോഫ്റ്റ്‌വെയർ വർഗ്ഗം:ആൻഡ്രോയ്ഡ് (ഓപ്പറേറ്റിംഗ് സിസ്റ്റം) സോഫ്റ്റ്‌വെയറുകൾ
ഫ്ലട്ടർ (സോഫ്റ്റ്‌വെയർ)
അവലംബം
വർഗ്ഗം:ഗൂഗിൾ വർഗ്ഗം:സോഫ്റ്റ്‌വെയറുകൾ - അപൂർണ്ണലേഖനങ്ങൾ
ഹിരോഷി അമാനോ
ഗവേഷണം
ചുവപ്പ്, പച്ച നിറങ്ങളിൽ ഉള്ള എൽ ഇ ഡികൾ തൊള്ളായിരത്തി അറുപതുകളിൽ തന്നെ വികസിപ്പിച്ചെടുക്കാൻ കഴിഞ്ഞെങ്കിലും നീല ഡയോഡുകൾ നിർമിച്ച് അവയെ സംയോജിപ്പിച്ച് വെള്ള ഡയോഡുകൾ ഉണ്ടാക്കാൻ കഴിഞ്ഞിരുന്നില്ല അകാസാകിയും അമാനോയും ചേർന്നു നഗോയ സർവകലാശാലയിലും നകാമുറ ജപ്പാനിലെ ടോക്കുഷിമയിലുള്ള നിഷിയ കെമിക്കൽസ് എന്ന കമ്പനിയിലും നടത്തിയ ദീർഘമായ ഗവേഷണങ്ങൾക്കും പരീക്ഷണങ്ങൾക്കും ഒടുവിലാണ് കൂടുതൽ കാര്യക്ഷമമായ വെള്ള വെളിച്ചം തൂവുന്ന എൽ.ഇ.ഡയോഡുകൾ നിർമിച്ചെടുത്തത്.
പ്രാധാന്യം
കുറഞ്ഞ വൈദ്യുത/ഊർജ ഉപഭോഗം വഴി കൂടുതൽ ലൂമിനസ് ഫ്ലക്സ് (നിർദിഷ്‌ടദിശയിൽ കിരണം വമിക്കുന്ന പ്രകാശത്തിന്റെ അളവ്‌) നൽകുന്ന തരം പ്രകാശ സ്രോതസ്സുകൾ ഇതുവഴി സാധ്യമാകും.ഒരു എൽ ഇ ഡി പ്രകാശ സ്രോതസ്സിന്റെ ഊർജ – കാര്യക്ഷമത പതിനാറു സാധാരണ ബൾബുകൾക്കും എഴുപതു ഫ്ലൂറസെന്റ്‌ ബൾബുകൾക്കും തുല്യമാണെന്നാണ് കണക്കാക്കുന്നത്. ലോകത്തെ മുഴുവൻ ഊർജ ഉത്പാദനത്തിൻറെ നാലിലൊന്ന് പ്രകാശ സ്രോതസ്സുകൾക്കായി ഉപയോഗിക്കുന്നതിനാൽ ഭീമമായ ഊർജ ലാഭം ഇതു വഴിയുണ്ടാകും.
അവലംബം
വർഗ്ഗം:ഭൗതികശാസ്ത്രത്തിനുള്ള നോബൽ സമ്മാന ജേതാക്കൾ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:ജാപ്പനീസ് ഭൗതികശാസ്ത്രജ്ഞർ വർഗ്ഗം:1960-ൽ ജനിച്ചവർ വർഗ്ഗം:സെപ്റ്റംബർ 11-ന് ജനിച്ചവർ
ഫ്രാൻസ്വാ എല്ലോംഗ്
കാമറൂണിയൻ ചലച്ചിത്ര സംവിധായികയും എഴുത്തുകാരിയുമാണ് ഫ്രാൻസ്വാസ് എല്ലോംഗ് (ജനനം: 8 ഫെബ്രുവരി 1988).
ആദ്യകാലജീവിതം
1988-ൽ കാമറൂണിലെ ദൗവ്വാലയിലാണ് എല്ലോംഗ് ജനിച്ചത്. പതിനൊന്നാമത്തെ വയസ്സിൽ, അമ്മാവനോടൊപ്പം താമസിക്കാനായി അവർ ബ്രൂണോയിയിലേക്ക് മാറുകയും അവരുടെ ആദ്യത്തെ കഥ എഴുതുകയും ചെയ്തു. 2002-ൽ ഫ്രഞ്ച് സംസാരിക്കുന്ന യുവ എഴുത്തുകാർക്കായുള്ള മത്സരത്തിൽ എല്ലോംഗ് പങ്കെടുത്തു. മത്സരത്തിന്റെ ഫലമായി, തിരക്കഥാരചനയിൽ അവർ താൽപര്യം വളർത്തി.